qundao/data-zh-poetry huggingface dataset:
治圃杂书二十首·其三
作者：方回
朝代：元
体裁：五言律诗

闭户全无事，窥园颇自由。不堪钳纸尾，乍可把锄头。避树斜开径，邀泉曲放沟。吾心元自直，儿辈勿相尤。
治圃杂书二十首·其九
作者：方回
朝代：元
体裁：五言律诗

万山山顶郡，城郭欠陂池。滩落动千丈，井深非一施。养鱼埋巨瓮，浇菜缉脩縻。蹇浅仍辛苦，逍遥意自知。
治圃杂书二十首·其二
作者：方回
朝代：元
体裁：五言律诗

汲水洗青石，寘之盛酒樽。身閒宜独坐，手冷喜时扪。晓露黏花片，春苔蚀浪痕。从吾已安稳，不复动云根。
治圃杂书二十首·其二十
作者：方回
朝代：元
体裁：五言律诗

圃事亦儿嬉，因成二十诗。似蒙神物助，堪作画图披。南面开书阁，东偏浚墨池。土功恐难极，莫可且随宜。
治圃杂书二十首·其五
作者：方回
朝代：元
体裁：五言律诗

灯花昨夜饶，喜事集今朝。新立蒲萄架，初尝枸杞苗。天清诗眼豁，春暖酒痰消。更复得奇石，数峰昂碧霄。
治圃杂书二十首·其八
作者：方回
朝代：元
体裁：五言律诗

十载前初种，酴醾间木香。对花犹绿发，携酒有黄堂。忽起风云阵，几成鹿豕场。少陵忆严尹，非复旧春光。
治圃杂书二十首·其六
作者：方回
朝代：元
体裁：五言律诗

胸中书万卷，老去与谁论。不善谋人国，犹堪灌我园。草长门昼掩，鹊下土新翻。物理閒推测，天机未易言。
治圃杂书二十首·其十
作者：方回
朝代：元
体裁：五言律诗

新年雨雪频，五戊又踰旬。寒更过于腊，晴犹不似春。燕瘖甘再蛰，花瘦黯无神。卖树翁来说，村多疫死人。
治圃杂书二十首·其十一
作者：方回
朝代：元

今日春才暖，侵晨董莳耘。禽声眠欲觉，花气梦先闻。树络蜘蛛缕，泥锼？䏰纹。乾坤无昼夜，生意自芸芸。
治圃杂书二十首·其十七
作者：方回
朝代：元
体裁：五言律诗

径捷人踪杂，墙颓地界斜。织篱呼野老，烹茗谕邻家。旧穴通羊豕，新畦隔芋瓜。尚当分汝果，幸勿窃予花。
治圃杂书二十首·其十三
作者：方回
朝代：元
体裁：五言律诗

真山焉用假，山假意还真。巨石起奇士，幽兰延故人。云生如望岳，地僻不争春。图画传京洛，应多欲问津。
治圃杂书二十首·其十九
作者：方回
朝代：元
体裁：五言律诗

芍药抽红锐，荼蘼缒绿长。几家蚕落纸，比屋燕分梁。谷雨深春近，茶烟永日香。诗成懒磨墨，拄杖画苔墙。
治圃杂书二十首·其十五
作者：方回
朝代：元
体裁：五言律诗

猿鹤閒朋友，知予近况无。春游靴露指，夜读烛燃须。醉苦邻僧强，饥从小仆逋。山农来卖笋，与米当青蚨。
治圃杂书二十首·其十八
作者：方回
朝代：元
体裁：五言律诗

远石疑堪取，层崖试共登。偶游梵王舍，略话祖师灯。怪象撑狞盼，残碑拓坏棱。世间何不有，巢贼亦斋僧。
治圃杂书二十首·其十六
作者：方回
朝代：元
体裁：五言律诗

破袖通闲手，危栏寄远心。品花严位置，枚笋遴监临。鼎鼐生无望，戈鋋老不任。唯应宰斯谷，岁岁长清阴。
治圃杂书二十首·其十四
作者：方回
朝代：元
体裁：五言律诗

山甑饙籼米，春瓶炙草茶。无能赓喜起，自爱押车斜。老不贪仙药，贫犹种好花。人间十万户，难得一诗家。
治圃杂书二十首·其四
作者：方回
朝代：元
体裁：五言律诗

林间一磐石，壶酒玩春晖。混沌本无窍，桔槔焉用机。乱花红雪舞，远岫翠屏围。车马纷纷者，能知此似稀。
泊嘉兴城北门外
作者：方回
朝代：元
体裁：五言律诗

老病今如许，江湖岂所宜。未妨宁过计，不是故多疑。歉岁真难度，奸人或见窥。移舟入城泊，何敢强违时。
泊崇德县晓作
作者：方回
朝代：元
体裁：古风

岸上马蹄响，县中更鼓清。篷背雨亦止，意当明旦晴。梦记所泊处，乔木枯峥嵘。天色果开否，浩浩惟风声。篙师夜先起，船尾灯火明。苦寒未可发，妇为治餐烹。咀嚼似有味，宿昔馀蔬羹。人世如此耳，役役一饭营。负贩规货利，干禄求荣名。斯人以家浮，止尔了一生。大者据疆土，以国相攻争。至微若蝼蚁，行阵有战征。我卧思此事，究竟终何成。顽仆懵无知，鼻息如雷鸣。
泊皂林
作者：方回
朝代：元
体裁：五言律诗

破鼓如敲板，荒营野市边。地平天四覆，月望日双圆。徂谢悲人物，灾伤惜岁年。吾行为何事，洛咏不成眠。
泊皋亭山下
作者：方回
朝代：元
体裁：五言律诗

草草供行役，奇奇就苦吟。饭迟缘共灶，舟窄仅容衾。稍冷天须霁，将明夜已深。江湖四十载，空负一生心。
泊赤岸微晓
作者：方回
朝代：元

今年夏雨水，浙右岁事失。五月客杭城，市民几不粒。逮乎书云前，稍稍喜晴色。转手又不然，一雪二十日。岂止闾巷穷，大半缺衣食。我穷尤自笑，亦尝二千石。今如故将军，俗眼不见识。下舟北关埭，泥水何狼籍。离披一破伞，？杌两败屐。俗谚雨夹雪，未易得休息。大雪复大雨，造物讵容诘。柁师所见赁，脩广仅数尺。而我凡五人，卧处殊太窄。初过皋亭山，垂近临平驿。有酒二三壶，聊以慰仆厮。吁嗟岁云暮，何苦事行役。马援壮志已，阮籍穷途迫。永夜不复眠，孤篷滴复滴。天地岂不大，一叶寄兹夕。
泛浙江二首
作者：方回
朝代：元

不为潮从海上生，元来水浅浪波平。屈曲盘旋船百转，始知从古浙江名。海门山到富春山，碍石冲沙水几湾。不是此江故盘屈，雪涛何得诧吴蛮。
泛浙江二首·其一
作者：方回
朝代：元
体裁：七言绝句

不为潮从海上生，元来水浅浪波平。屈曲盘旋船百转，始知从古浙江名。
泛浙江二首·其二
作者：方回
朝代：元
体裁：七言绝句

海门山到富春山，碍石冲沙水几湾。不是此江故盘屈，雪涛何得诧吴蛮。
泥行叹
作者：方回
朝代：元
体裁：古风

一彀十石弩，一吸三斗醋。叵堪宁可耐，莫行烂泥路。江皋一夜雨，田水纵横注。深泥三尺馀，浅泥没草屦。大似叱犁耙，溅面涴袍裤。今年命大乖，十事九谬误。昨日湖口西，欲渡不得渡。今日湖口东，一步成十步。最念荷担夫，马上屡回顾。我马亦虺隤，临危更多怖。谁使汝为客，可叹不可怒。
洛社晓行
作者：方回
朝代：元
体裁：五言律诗

船摇不能卧，起问夜如何。煜煜明邻火，遥遥起暗歌。暖知残雪尽，晴见大星多。良喜前程稳，无风水不波。
浙西园苑
作者：方回
朝代：元
体裁：七言绝句

壁间墨客扫龙蛇，所写诗佳字亦佳。忽见一诗增感慨，吾家宗伯老秋崖。
海棠花
作者：方回
朝代：元
体裁：七言绝句

锦城春色万人迷，饭颗无心著品题。实不如华谩秾艳，秋霜谁觑海棠梨。
涌金门城望五首
作者：方回
朝代：元

萧条垂柳映枯荷，金碧楼空水鸟过。略剩繁华犹好在，细看冷淡奈愁何。遥知堤上游人少，渐觉城中空地多。回首太平三百载，钱王纳土免干戈。左看城阙右看湖，辗翠蹄红路欲芜。君子颇闻梁上有，丽人何至水边无。他时公论谁良史，往日虚名几腐儒。地下西施应冷笑，不缘红粉解亡吴。天回地转事云轮，湖葑山榛色渐陈。坠珥遗钿如隔世，攲楼倾榭最愁人。一钱物变千钱直，十户民惊九户贫。犹有沙河塘上路，卖花声作旧时春。曾向西湖醉写诗，衰年六十叹飙驰。一毫无补承平世，万事俱非老死时。三竺禅窗猿已化，八梅吟冢鹤应悲。花秾月艳今如梦，卧听长桥笛夜吹。风入松词万口传，翻成馀恨寄湖烟。难寻旧梦花阴地，剩放新愁雪意天。战罢閒堤眠老马，宴稀荒港泊空船。此心拟欲为僧去，政恐袈裟未惯穿。
涌金门城望五首·其一
作者：方回
朝代：元
体裁：七言律诗

萧条垂柳映枯荷，金碧楼空水鸟过。略剩繁华犹好在，细看冷淡奈愁何。遥知堤上游人少，渐觉城中空地多。回首太平三百载，钱王纳土免干戈。
涌金门城望五首·其三
作者：方回
朝代：元
体裁：七言律诗

天回地转事云轮，湖葑山榛色渐陈。坠珥遗钿如隔世，攲楼倾榭最愁人。一钱物变千钱直，十户民惊九户贫。犹有沙河塘上路，卖花声作旧时春。
涌金门城望五首·其二
作者：方回
朝代：元
体裁：七言律诗

左看城阙右看湖，辗翠蹄红路欲芜。君子颇闻梁上有，丽人何至水边无。他时公论谁良史，往日虚名几腐儒。地下西施应冷笑，不缘红粉解亡吴。
涌金门城望五首·其五
作者：方回
朝代：元
体裁：七言律诗

风入松词万口传，翻成馀恨寄湖烟。难寻旧梦花阴地，剩放新愁雪意天。战罢閒堤眠老马，宴稀荒港泊空船。此心拟欲为僧去，政恐袈裟未惯穿。
涌金门城望五首·其四
作者：方回
朝代：元
体裁：七言律诗

曾向西湖醉写诗，衰年六十叹飙驰。一毫无补承平世，万事俱非老死时。三竺禅窗猿已化，八梅吟冢鹤应悲。花秾月艳今如梦，卧听长桥笛夜吹。
淡竹岭农家
作者：方回
朝代：元
体裁：五言律诗

茅坞石巉岩，无云亦有岚。纸材槌稚竹，泉笕穴枯杉。跣足何曾袜，赪肩或不衫。邻家石茶磨，妇借自能担。
淫雨
作者：方回
朝代：元
体裁：五言律诗

城撼涛声上，山埋雾气中。郊原成泽国，舟楫羡鱼翁。浙右田应没，巴西雪更融。斯民恐鱼鳖，孰为诉苍穹。
淳熙戊申丘寿隽新昌石氏本
作者：方回
朝代：元
体裁：七言绝句

颇如画手善传神，绝喜他乡见似人。俯仰之间已陈迹，如何千载尚如新。
淳熙甲午东阳郡斋兰亭
作者：方回
朝代：元
体裁：七言绝句

大唐天子绐孤僧，转瞬人间几废兴。一幅永和故茧纸，入昭陵又出昭陵。
淳熙癸卯钱伸东阳本
作者：方回
朝代：元
体裁：七言绝句

永和贞观晋沿唐，奉诏临摹老遂良。展转流传非一手，虎贲犹得似中郎。
清明大雪三日
作者：方回
朝代：元
体裁：七言绝句

半月雕梁燕子归，怯寒著尽旧绵衣。何人醉眼西湖路，错认杨花作雪飞。
清明日有感
作者：方回
朝代：元
体裁：七言律诗

想见吾儿挈我孙，浇松烧笋杏花村。自怜久罄青蚨橐，犹喜能赊绿蚁樽。万事是非双鬓识，十人兄弟一身存。春残决合为归计，未听啼鹃已断魂。
清明昼夜大风
作者：方回
朝代：元
体裁：七言律诗

春来不住听檐声，日色何曾作好晴。纵有花应欺老病，偶无酒亦过清明。疾风恶浪摇孤垒，危枕昏灯寄此生。西上东归皆未可，客怀端复向谁倾。
清江濯手
作者：方回
朝代：元
体裁：七言绝句

属镂愤气已销平，江入新安水至清。净洗长安遮日手，更容尘土到冠缨。
清湖小酌得生字
作者：方回
朝代：元

泯默抑幽抱，低回挫高情。肥遁夙果决，羁旅犹牵萦。华摭有旧习，冷嗜无新营。醲鲜世所竞，褒博日以轻。小人徇流俗，君子怀友生。浮？岂不浊，澄渊元自清。丹枫昔雁落，绿柳今莺鸣。蛰潜脱寒语，孳乳陶舒明。推排故已顺，会合讵易并。燠景敞重屋，芳物绵修城。愧乏丝竹奏，劣奉殽蔌擎。张子霏玉屑，赵老宣金声。予辩亦稍纵，遑恤听瞩惊。邂逅一兹醉，逝之南山耕。眯目眩迅辙，刚心谢尘缨。彼我跬步间，奚翅重溟瀛。
清湖早春
作者：方回
朝代：元

晓窗初起望春云，天色阴晴未十分。小雨漫空浑不觉，平湖点点见圆纹。岸边老树柳犹枯，红入桃花果有无。一夜绿从冰底起，谁将蓝汁染晴湖。
清湖早春·其一
作者：方回
朝代：元
体裁：七言绝句

晓窗初起望春云，天色阴晴未十分。小雨漫空浑不觉，平湖点点见圆纹。
清湖早春·其二
作者：方回
朝代：元
体裁：七言绝句

岸边老树柳犹枯，红入桃花果有无。一夜绿从冰底起，谁将蓝汁染晴湖。
清湖春早二首
作者：方回
朝代：元

半河楼影半河天，未有行人趁早船。閒听卖花声自好，可须多费买花钱。楼上春阴覆晓云，一河天净碧沄沄。雨宜不骤风宜细，閒倚阑干看水纹。
清湖春早二首·其一
作者：方回
朝代：元
体裁：七言绝句

半河楼影半河天，未有行人趁早船。閒听卖花声自好，可须多费买花钱。
清湖春早二首·其二
作者：方回
朝代：元
体裁：七言绝句

楼上春阴覆晓云，一河天净碧沄沄。雨宜不骤风宜细，閒倚阑干看水纹。
渔家
作者：方回
朝代：元
体裁：五言律诗

全家居小艇，面色总成黧。何事偏多子，平生仅一妻。螺羹兼蚬肉，稗粥和粳粞。细省庄周语，逍遥理未齐。
游石头城
作者：方回
朝代：元
体裁：古风

卧龙起草庐，扶汉有馀忠。欲结紫髯客，共追黄星公。一言根本定，万里氛翳空。指此为虎踞，长啸吞西风。夫岂樊吾圃，以虞他人攻。乌林逸元恶，入蜀怆途穷。汝亦赵佗辈，区区帝江东。吾意本谓何，剑佩殊不同。后来矫虔人，藉口欺盲聋。九折剑阁栈，一泥函关封。盗贼柄干将，奸雄非英雄。老我吊古癖，徘徊梵王宫。城坏遗甃泯，江徙孤岸穹。中原芳草外，战尘春濛濛。酒尽欲下山，目极斜阳红。
游问政山次韵郡侯康庆之
作者：方回
朝代：元
体裁：七言律诗

住山应是胜游山，矧此仙区异俗寰。几度出城行十里，何时筑屋就三间。化猿君子高难问，射虎将军老合閒。祇虑家人犹粒食，水泉深冷石田悭。
湓城客思
作者：方回
朝代：元
体裁：七言律诗

客怀历落事多违，叹息流光似箭飞。雪后蒌蒿初荐酒，花前蛱蝶欲穿衣。熟知江水磨今古，难向春风问是非。怅望庐山但愁绝，万重云锁几禅扉。
湖上喜晴
作者：方回
朝代：元
体裁：五言律诗

人閒尘不到，别是一清凉。雨足千峰净，风薰百草香。阴森穿茂密，汩㶁溯深长。想见吴中路，连天尽绿秧。
湖上晚归
作者：方回
朝代：元
体裁：五言律诗

此身閒一日，足使百忧忘。城外天能大，山中地许凉。喧呼经妓舫，寂静忆僧房。薄暮归穷巷，谁家正绝粮。
湖口寄方去言
作者：方回
朝代：元
体裁：五言排律

不见秋崖老，吾宗尚有人。十年疲远梦，七尺记长身。醉月金陵晓，遨花辇路春。雁题盟未爽，鹤化事遄新。稍觉高闳改，徐行曲巷询。应门才入谒，下榻愧为宾。小阁书窗净，芳筵饮斝醇。尽令诸子拜，更许大难亲。积庑刍粮溢，堆盘果饵珍。和篇勤唾玉，枉教妙钩银。霁雨微膏野，和风早应辰。挈壶烦仆御，并辔出城闉。缱绻情何厚，殷勤意甚真。道傍分手暂，陇上转头频。无复离怀恶，谁云古谊陈。长郎仍远饯，羁客倍惊神。跋涉将千里，漂摇近一旬。二孤彭蠡外，五老大江滨。倦憩停征驭，遐思值便鳞。寄诗寓予感，衰老易谵谆。
湖口阻风
作者：方回
朝代：元
体裁：七言绝句

涛江白雪喷苍旻，晚日红金缘翠云。天著此奇刮诗眼，略须掇实张吾军。
湖堤雨中夜归
作者：方回
朝代：元
体裁：七言绝句

夜雨昏昏欲雪天，数家灯火北山前。乡心认作桑麻路，忽有湖船奏管弦。
湖山堂再修仅有
作者：方回
朝代：元
体裁：七言绝句

飞鸟穿堂柱半攲，春晴犹不似春时。上梁文记临邛魏，天目洪家却立碑。
湖州推官史彦明碎妖石
作者：方回
朝代：元
体裁：古风

君不见杜子美，搜诗益州城西门，所见石笋双高蹲。欲募壮士掷天外，使人不疑见本根。又不见韩退之，□□□□怜愚民，枯株朽木事为神。偶然题作木居士，便有□□□福人。安吉古庙李卫公，有一怪石左庑中。不知始初孰舁致，矫诬妄诞欺吴侬。诸欲杀人劫盗者，牲酒奠祭骈群凶。狂魂滞魄诧凭附，乞灵徼福撑虚空。忽值湖州推官史，□如明月清如水。集众搥之百杂碎，弃置沟渠同粪矢。南方淫祠百且千，焉得一一皆若此。
湖曲细嚼梅花咽酒
作者：方回
朝代：元
体裁：七言绝句

梅心微苦似梅仁，细嚼香须酒入唇。笑指逋仙坟上土，一杯好与酹芳辛。
溪涨
作者：方回
朝代：元
体裁：五言律诗

立春犹二日，涨雨一何深。秀足明吟眼，危如撼旅心。仆愁前店闭，马怯小桥临。不见兵氛起，溪西好竹林。
溪阁呈陆太初
作者：方回
朝代：元
体裁：七言律诗

临水看山日百回，等閒收拾有诗才。老松于我几年长，啼鸟无名何处来。病发渐应彫翠葆，衰踪那复梦金台。鹔鹴未敝犹堪典，聊挽秋花荐酒杯。
溯行回溪三十里入婺源县界
作者：方回
朝代：元
体裁：古风

军马所不到，大山夹长谷。千载几离乱，不知有杀戮。鸡犬何晏然，未羡鄠杜曲。连林望不极，春晚蓊以绿。其大至如椽，谓之猫头竹。苦竹尤清严，翠葆森矗矗。厥土最宜杉，弥岭亘冈麓。种杉二十年，儿女婚嫁足。杉杪以樊圃，杉皮以覆屋。猪圈及牛栅，无不用杉木。联筏下浙河，善价不轻鬻。山高高至天，爇灰艺畬粟。又有茗荈利，商贩给南北。忧旱不忧潦，脱如岁不熟。蕨萁与葛粉，槌捣代糜粥。岂若水乡人，动至售骨肉。丑陋羞冶容，健寿由寡欲。定非私此邑，大言誇美俗。行脚遍海内，久久寓辇毂。万端堕奸欺，往事杯水覆。曷不归乎来，于此擅幽独。崎岖荦确间，数步一匍匐。犹胜见贵公，膝行受耻辱。寒泉洗尘心，怪石醒醉目。野叟茅庐边，买邻愿兹卜。
漫兴九首
作者：方回
朝代：元

吐纳谁能较故新，更须大药锻金银。有诗传世书传子，自是人间不死人。汹汹战场元不惧，恓恓贫巷亦无忧。千金浪费如泥土，今日何人识故侯。才到黄花有酒倾，今人动欲作渊明。瓶无储粟夜无被，此事知君学未成。饿信黥英遇汉皇，攀龙附凤化侯王。河豚鱼毒亡身耳，何至身亡族亦亡。阴阴白昼似昏黄，平地愁城万里长。稻卧三秋常是雨，菊残十月尚无霜。枕上半醒中酒病，楼前时过卖花声。千门万户俱更换，惟此依稀旧太平。向人开口便言閒，每一题诗便说山。请俸坐曹食粱肉，又闻满考转官班。兴赋雍容诵麦陂，徐徐别颐用金椎。通身都是藏污罪，揖让如仪解说诗。新莽穷奸卓极凶，奸人更有阿瞒雄。纷纷竖子成何事，野火山林一烧空。
漫兴九首
作者：方回
朝代：元

索文僧送纸，赌酒客争棋。定要全无事，何由更有诗。老岂堪从仕，穷应不为诗。死生元有命，病亦莫求医。我欲培修竹，新添笋几根。徘徊看不已，爱惜似儿孙。半落酴醾雪，微舒芍药丹。薰风交割近，特地更春寒。静院幽花馥，空庭皓月明。春寒夜更好，未有一虫鸣。索果娇儿怒，胹羹老仆顽。欲嗔仍复笑，掩卷看南山。袍絮无堪换，柴钱久未还。有人来问字，赊酒醉花间。淡齑淘大麦，甘酪荐含桃。风调谁优劣，田家似颇高。欲跨羸骖去，江村访酒家。杖头无阿堵，肯听锦囊赊。
漫兴九首·其一
作者：方回
朝代：元
体裁：七言绝句

吐纳谁能较故新，更须大药锻金银。有诗传世书传子，自是人间不死人。
漫兴九首·其一
作者：方回
朝代：元
体裁：五言绝句

索文僧送纸，赌酒客争棋。定要全无事，何由更有诗。
漫兴九首·其七
作者：方回
朝代：元
体裁：七言绝句

向人开口便言閒，每一题诗便说山。请俸坐曹食粱肉，又闻满考转官班。
漫兴九首·其七
作者：方回
朝代：元
体裁：五言绝句

袍絮无堪换，柴钱久未还。有人来问字，赊酒醉花间。
漫兴九首·其三
作者：方回
朝代：元
体裁：五言绝句

我欲培修竹，新添笋几根。徘徊看不已，爱惜似儿孙。
漫兴九首·其三
作者：方回
朝代：元
体裁：七言绝句

才到黄花有酒倾，今人动欲作渊明。瓶无储粟夜无被，此事知君学未成。
漫兴九首·其九
作者：方回
朝代：元
体裁：七言绝句

新莽穷奸卓极凶，奸人更有阿瞒雄。纷纷竖子成何事，野火山林一烧空。
漫兴九首·其九
作者：方回
朝代：元
体裁：五言绝句

欲跨羸骖去，江村访酒家。杖头无阿堵，肯听锦囊赊。
漫兴九首·其二
作者：方回
朝代：元
体裁：七言绝句

汹汹战场元不惧，恓恓贫巷亦无忧。千金浪费如泥土，今日何人识故侯。
漫兴九首·其二
作者：方回
朝代：元
体裁：五言绝句

老岂堪从仕，穷应不为诗。死生元有命，病亦莫求医。
漫兴九首·其五
作者：方回
朝代：元
体裁：七言绝句

阴阴白昼似昏黄，平地愁城万里长。稻卧三秋常是雨，菊残十月尚无霜。
漫兴九首·其五
作者：方回
朝代：元
体裁：五言绝句

静院幽花馥，空庭皓月明。春寒夜更好，未有一虫鸣。
漫兴九首·其八
作者：方回
朝代：元
体裁：七言绝句

兴赋雍容诵麦陂，徐徐别颐用金椎。通身都是藏污罪，揖让如仪解说诗。
漫兴九首·其八
作者：方回
朝代：元
体裁：五言绝句

淡齑淘大麦，甘酪荐含桃。风调谁优劣，田家似颇高。
漫兴九首·其六
作者：方回
朝代：元
体裁：七言绝句

枕上半醒中酒病，楼前时过卖花声。千门万户俱更换，惟此依稀旧太平。
漫兴九首·其六
作者：方回
朝代：元
体裁：五言绝句

索果娇儿怒，胹羹老仆顽。欲嗔仍复笑，掩卷看南山。
漫兴九首·其四
作者：方回
朝代：元
体裁：五言绝句

半落酴醾雪，微舒芍药丹。薰风交割近，特地更春寒。
漫兴九首·其四
作者：方回
朝代：元
体裁：七言绝句

饿信黥英遇汉皇，攀龙附凤化侯王。河豚鱼毒亡身耳，何至身亡族亦亡。
灰心
作者：方回
朝代：元
体裁：五言律诗

志大终痴拙，年衰合老成。口无谈世事，身不要时名。偶后诸人死，犹馀几日程。灰心良已是，拊髀未须惊。
灵隐寺行呈伏虎岩
作者：方回
朝代：元
体裁：古风

蓬莱水浅尘几扬，历劫不动此道场。黄金何年佛氏土，白云自古仙人乡。吾故不能知鸿荒，尝闻许由避陶唐。南巡会稽忆夏后，西渡浙水传秦皇。欲镌文字示万世，想曾摩挲崖藓苍。君臣岂不亦一到，父老失记书传亡。思莼人归乱聪勒，衣锦军起诛宏昌。教士四万虏吴友，子弟八千从项梁。锋攒镝飞沸如汤，冷泉之冷常冰霜。风涛汹地保恬静，火云爇天饶清凉。寺门奇石万鬼凿，霹雳穿洞龙腾骧。偃如未射李广虎，突如乍叱初平羊。漫山钜竹不知数，百围屹立松杉樟。野猿攫果就人手，山客贸薪充日粮。艳浮凡俗花卉绝，毒螫狞恶虫豸藏。竺峰飞来夜著翅，桂子堕落秋飘香。睹史陀宫足彷佛，摩罗耶山非渺茫。色究竟界扫蜃气，给孤独园堪雁行。游屐屡破壁疥落，优波度筹千万强。老树一株卧涧上，向来未有如许长。有能直上北高塔，一览弱水穷扶桑。织女机边拂衫袖，老人星外来帆樯。金碧殿阁钟鱼廊，饱饘燠衲丛蜂房。毗卢遮那明正遍，散脂脩摩森护防。长明灯笼照十方，胸中亦复作是光。纤蝇么蚋不到处，三千大千禅那床。游戏伽陀祇夜章，岂无一人骆宾王。摩诃师子今僧王，一奋迅失千狐狼。
烟雨楼
作者：方回
朝代：元
体裁：七言律诗

楼压重湖实壮哉，楼前图画若天开。鸥从沙际冲烟去，燕向花边捲雨来。傍柳一桥相掩映，隔林双塔共崔嵬。栏干倚尽催诗处，晴日须来三四回。
燥溪晓行
作者：方回
朝代：元
体裁：五言律诗

旅宿殊难稳，宵征敢告劳。三声鸡未动，五丈月犹高。险路纡羸马，寒飙穴敝袍。枯林影中过，恐或有梅梢。
牛头岭下老人
作者：方回
朝代：元
体裁：五言律诗

九十前朝老，髯疏骨亦清。相形宜老寿，说梦忆升平。田屋临官道，孙男给递兵。兴州馘狂贼，曾见捷旗行。
牛触马
作者：方回
朝代：元
体裁：古风

谁家一大树，系者水牯牛。我马过其侧，道狭还无由。牛辄奋双角，直前舂马喉。伤马已不可，伤人吾何仇。鼻绳忽迸决，惊堕荒泥陬。我急策马去，牛尚瞠怒眸。事有出不意，君子焉所尤。古来行路难，曷不偃旧丘。归欤偃旧丘，无为牛所搂。
牟德范题范石湖墨迹次韵
作者：方回
朝代：元
体裁：七言绝句

亨衢进补华虫衮，暮景归调姹女炉。此老笔端今或有，乾淳蹉了后来无。
牟献之提刑来杭纳婿庆予七十次韵二首
作者：方回
朝代：元

论交未觉白头新，闭户车成合辙轮。自古云希七十老，即今仅见两三人。欲心久绝身宜健，醉鼻常鼾梦不春。嫁女婚男多少事，忘怀任运莫伤神。扁舟一水接湖杭，久别先生道德光。名子我方思右咳，隔邻公此选东床。彭聃上寿终澌尽，刘白同年各健强。梅子黄时雨如许，小留信宿共清觞。
牟献之提刑来杭纳婿庆予七十次韵二首·其一
作者：方回
朝代：元
体裁：古风

论交未觉白头新，闭户车成合辙轮。自古云希七十老，即今仅见两三人。欲心久绝身宜健，醉鼻常鼾梦不春。嫁女婚男多少事，忘怀任运莫伤神。
牟献之提刑来杭纳婿庆予七十次韵二首·其二
作者：方回
朝代：元
体裁：古风

扁舟一水接湖杭，久别先生道德光。名子我方思右咳，隔邻公此选东床。彭聃上寿终澌尽，刘白同年各健强。梅子黄时雨如许，小留信宿共清觞。
独游塘头五首
作者：方回
朝代：元

纳谒心全懒，紬书眼倍昏。偶思行药圃，独往叩柴门。湿岸凫梳羽，颓塍枣露根。元来好诗句，只在数家村。诗必城之外，胡为不出城。渐逢人少处，初听水流声。异卉栀香酽，纤梢笋粉明。是中亦堪隐，浪出误平生。蒲藕上塘种，养鱼于下塘。积泥春粪树，储水岁浇秧。未藉知章敕，堪浮逸少觞。扫松须憩此，系马古垂杨。密树窥青果，方塘数绿荷。久晴田水细，向晚野烟多。兀坐几忘起，成诗费屡哦。归鞍犹觉早，再欲叩烟萝。雊雉古原侧，归牛荒潦滨。炊烟已昏野，花气更留人。剩欲培幽筑，端容买近邻。向来惟有梦，今此岂非真。
独游塘头五首·其一
作者：方回
朝代：元
体裁：五言律诗

纳谒心全懒，紬书眼倍昏。偶思行药圃，独往叩柴门。湿岸凫梳羽，颓塍枣露根。元来好诗句，只在数家村。
独游塘头五首·其三
作者：方回
朝代：元
体裁：五言律诗

蒲藕上塘种，养鱼于下塘。积泥春粪树，储水岁浇秧。未藉知章敕，堪浮逸少觞。扫松须憩此，系马古垂杨。
独游塘头五首·其二
作者：方回
朝代：元
体裁：五言律诗

诗必城之外，胡为不出城。渐逢人少处，初听水流声。异卉栀香酽，纤梢笋粉明。是中亦堪隐，浪出误平生。
独游塘头五首·其五
作者：方回
朝代：元
体裁：五言律诗

雊雉古原侧，归牛荒潦滨。炊烟已昏野，花气更留人。剩欲培幽筑，端容买近邻。向来惟有梦，今此岂非真。
独游塘头五首·其四
作者：方回
朝代：元
体裁：五言律诗

密树窥青果，方塘数绿荷。久晴田水细，向晚野烟多。兀坐几忘起，成诗费屡哦。归鞍犹觉早，再欲叩烟萝。
独立
作者：方回
朝代：元
体裁：七言律诗

午窗睡起懒衣裳，独立楼头数过航。苔藓瓦连苍晕古，梧桐檐覆绿阴凉。北来话旧玉堂雨，西望怀人白笔霜。自觉多思尚多事，不如樽酒见羲皇。
独酌有感
作者：方回
朝代：元
体裁：七言律诗

破窗枯叶共秋声，寒近贫人共喜晴。守道故知终有命，感时焉得便无情。今年浙右全伤水，何日天涯尽寝兵。闻道街头卖黄雀，且须沽酒作南烹。
猗兰秋思三首
作者：方回
朝代：元

猗兰奕叶晓疏晴，栩栩秋光小蝶轻。皂翅绣花三五点，庾郎无句画难成。绿叶枝头紫粟丛，素花抽雪细茸茸。国香政要枯如腊，旋买离骚置册中。老子今年忽不贫，价方玉佩有兰纫。一枝半朵悬衣带，肯羡腰间大羽人。
猗兰秋思三首·其一
作者：方回
朝代：元
体裁：古风

猗兰奕叶晓疏晴，栩栩秋光小蝶轻。皂翅绣花三五点，庾郎无句画难成。
猗兰秋思三首·其三
作者：方回
朝代：元
体裁：古风

老子今年忽不贫，价方玉佩有兰纫。一枝半朵悬衣带，肯羡腰间大羽人。
猗兰秋思三首·其二
作者：方回
朝代：元
体裁：古风

绿叶枝头紫粟丛，素花抽雪细茸茸。国香政要枯如腊，旋买离骚置册中。
猴牛尾狸图
作者：方回
朝代：元
体裁：七言绝句

宣城牛尾雪天狸，梅老馋涎为赋诗。曾与沐猴戏相得，脂膏争奈猎人知。
猿獐图
作者：方回
朝代：元
体裁：七言绝句

西征君子化为猿，似觉獐头未足伦。叫月三声万松外，可能浅草走平原。
王干三岭
作者：方回
朝代：元
体裁：七言绝句

澄练平皋水屈盘，青苍松栎拥峰峦。霜晴村落全如画，一见都忘上岭难。
王御史野塘图歌
作者：方回
朝代：元
体裁：古风

野塘之水兮其色油油，以畜以泄兮灌我良畴。弋有凫雁兮盟有鸥，我出而仕兮可则进，脱如不可兮还我锄耰。水之上兮山之下，稷黍枣栗兮野塘之坞。秋收其实兮于粲满筥，车既膏兮马不前，退而家食兮孰予敢侮。我思野塘兮繄古之沂，有怀其人兮瑟声希。可由求赤兮贤宁不希，登之廊肆兮佩玉黼黻，否则岂无春服兮咏雩风而与归。
琵琶亭感旧
作者：方回
朝代：元
体裁：五言律诗

桑落洲前路，江流自北南。美人何处在，劫火殆难堪。津吏苛鱼税，沙民卖席帆。情知白司马，到此湿青衫。
瑞云院大树林中二首
作者：方回
朝代：元

城中遥望万重云，今日蝉声始一闻。略计此山松竹数，汉时应比百封君。万万松杉万竹枝，人间应是少人知。数僧潇洒相逢处，一鹤昂藏独立时。
瑞云院大树林中二首·其一
作者：方回
朝代：元
体裁：七言绝句

城中遥望万重云，今日蝉声始一闻。略计此山松竹数，汉时应比百封君。
瑞云院大树林中二首·其二
作者：方回
朝代：元
体裁：七言绝句

万万松杉万竹枝，人间应是少人知。数僧潇洒相逢处，一鹤昂藏独立时。
瓮圃新霁
作者：方回
朝代：元
体裁：七言律诗

小园秋霁胜春晖，雨过林端叶未稀。红锦芙蓉应万萼，雪衣蝴蝶忽双飞。刀耕旧业聊从俗，瓮汲馀生永息机。天与华腴慰萧寂，可无佳句答烟霏。
生日再书
作者：方回
朝代：元
体裁：七言律诗

汤饼随缘和酱醯，六年三潦念民饥。重逢白发人生日，愿见黄梅雨止时。诗好远过千岁寿，家贫深负五男儿。许身稷契杜陵老，岂谓残生乃至斯。
生日又二首
作者：方回
朝代：元

畏途偶许玩馀生，晚节尤难保令名。一秃翁真韩长孺，五男儿可晋渊明。凄风开户绵重著，漏雨溅床酒懒倾。俗事沓来败人意，且须坚坐待天晴。岂料生逾七十年，孩提脱死瘴乡烟。未能汤饼觞朋友，祇合炉香拜祖先。养性有书知道理，夺胎无药学神仙。天都峰下旧茅屋，消得严滩十日船。
生日又二首·其一
作者：方回
朝代：元
体裁：七言律诗

畏途偶许玩馀生，晚节尤难保令名。一秃翁真韩长孺，五男儿可晋渊明。凄风开户绵重著，漏雨溅床酒懒倾。俗事沓来败人意，且须坚坐待天晴。
生日又二首·其二
作者：方回
朝代：元
体裁：七言律诗

岂料生逾七十年，孩提脱死瘴乡烟。未能汤饼觞朋友，祇合炉香拜祖先。养性有书知道理，夺胎无药学神仙。天都峰下旧茅屋，消得严滩十日船。
生日后三朝又书
作者：方回
朝代：元
体裁：七言律诗

□□七十六年春，湖海飘零一病身。相爱故人誇寿相，远□儿子作生辰。齿浮声嗄调凉剂，发少头疮爪破巾。只合归欤办棺冢，断无华表石麒麟。
生日戏歌
作者：方回
朝代：元
体裁：古风

予生宝庆之三岁，五月十一日己未。五十有八甲申年，其日己未亦复然。天支地干标六秀，四柱得一文且寿。阳火在天为太阳，阴火为月受日光。将望之前四日夕，十分圆光已八七。常闻人生不满百，何幸七十且八十。文章学问七八分，亦胜愚夫老无闻。古之五月而生者，后有胡广前田文。予贱不敢望汉相，贫亦不能孟尝君。借使时人不比数，自有诗名照千古。垂弧之月至于今，适逢前五仍后五。稚女簪榴花，小儿著艾虎。宿酲困不解，依旧醉起舞。不妨一年两度作生朝，更造菖蒲酒，饮过闰端午。
生日病中
作者：方回
朝代：元
体裁：五言律诗

偶复逢生旦，何知迫死期。老真难亸病，贫实怕迎医。自拟修埋志，谁犹□寿诗。不应六旬叟，未减一分痴。
生日病腹疾书事
作者：方回
朝代：元
体裁：古风

今年六十二，弃官八年矣。生世业已休，来日凛无几。孰谓尝作郡，旦暮窘薪米。少时颇豪宕，晚乃穷如此。此事非所忧，所忧学业圮。孤卧仅一榻，疾读动千纸。积迷如望洋，顿悟不违咫。深井朱夏寒，自汲洗手水。心更洁于手，时以理趣洗。平生大缪误，岂不习经史。搜览浪该博，著述堕浮靡。诗虽稍得名，往往语多绮。夙愆奚庸追，旧嗜差可止。回车遵大路，千圣同一轨。兹晨记吾降，益复感发齿。忽虚苦下泄，乍实结中痞。道在果何惧，朝闻夕可死。朋友挟壶酒，卒爵强告旨。敦笃谢亲姻，辑睦赖邻里。人情不容拒，羔雁间豆篚。酢宾有故常，勿药姑少俟。清庖作汤饼，沾丐儿女子。菲馔彻馂馀，稍亦及仆使。老夫且伏枕，万事莫挂耳。处约犹处乐，可不省诸己。俗竞徒朵颐，退脩宁贲趾。幼者日以长，衰迈斯可揣。要令百祀后，知有老居士。
用五男儿再赋
作者：方回
朝代：元
体裁：七言律诗

每于生日赋新诗，似觉今年老更痴。窃谓齐公千驷马，岂如陶氏五男儿。能拚久客常沉醉，不念全家惯忍饥。七十尚争三屈指，挂冠一纪此差奇。
用前韵改一二语自释
作者：方回
朝代：元
体裁：七言律诗

南寒稍近折绵天，葵荠争承小雨怜。冻合远峰应有雪，炊残荒市更无烟。未妨夜画炉中箸，何苦晨呵袖里鞭。人事好乖行路恶，政应委顺付怡然。
用前韵酬孟君复二首
作者：方回
朝代：元

吞若虞翻梦里爻，古人不死与神交。成名永保传青简，临事终当藉白茅。足可一瓢居陋巷，岂堪二膳养东胶。龟藏六用泥中乐，未信时人蝘蜓嘲。眼空敢谓世无人，松菟相依似有神。邂逅十洲三岛客，崎岖万死一生身。深斟满酌堪同醉，雪鬓霜髯愧不春。别后诗筒恐难数，何如聊尔倡酬频。
用前韵酬孟君复二首·其一
作者：方回
朝代：元
体裁：七言律诗

吞若虞翻梦里爻，古人不死与神交。成名永保传青简，临事终当藉白茅。足可一瓢居陋巷，岂堪二膳养东胶。龟藏六用泥中乐，未信时人蝘蜓嘲。
用前韵酬孟君復二首·其二
作者：方回
朝代：元
体裁：七言律诗

眼空敢谓世无人，松菟相依似有神。邂逅十洲三岛客，崎岖万死一生身。深斟满酌堪同醉，雪鬓霜髯愧不春。别后诗筒恐难数，何如聊尔倡酬频。
用夹谷子括吴山晚眺韵十首
作者：方回
朝代：元

湖共江宽更海宽，遥天纵玩复横观。雅知山对吟肩瘦，未怯霜欺醉面寒。感召丰登饶粒食，抚摩瘦敝起彫残。生灵百万俱高枕，公亦官清梦寐安。三吴百越楚天宽，不厌登临不厌观。画舫红桥随处有，丹楼碧宇倚空寒。梅边吟思春光早，雁外归心夕照残。灯火沙河塘上路，岂无冻屋卧袁安。梯天直上俯平宽，故国繁华尚可观。西子有船春色去，伍员无庙暮涛寒。九原事往人难问，四序功成岁又残。米贱酒平慰迟暮，巢林聊得一枝安。抖擞羁怀强自宽，时登吴阜一閒观。陆机不作莼羹在，雷焕无踪剑气寒。倏忽池台荒草合，等閒歌舞落花残。兴亡生死真常在，命要深知分要安。泰伯封疆四望宽，胜将吴越旧书观。苧罗山下春才到，麋鹿台边沼已寒。不有采香专怙宠，可能尝胆便除残。今年木德临心宿，重见家家衽席安。一锥无地百弓宽，万事须分两眼观。仙子楼居凌倒景，野人卉服耐奇寒。金钗玉斝春帷满，黄卷青灯晓漏残。兴废荣枯手翻覆，几家能遣子孙安。荡荡天宽眼亦宽，区区笑尔井中观。帆来狗国毛人远，楼倚牛郎织女寒。迅速年华榆燧改，槁枯世味蔗滓残。绝怜棺粪纷纷梦，未必槐安果是安。情知新国用刑宽，坐致湖山复旧观。浙右谁非三世宦，江南终不十分寒。钱王陌上花犹好，苏小门前柳未残。革故鼎新谁料得，举安天下胜偏安。极目无穷六合宽，仰天如以浑仪观。日躔箕斗逢长至，月宿奎娄届大寒。肘后方多难却老，杯中物到莫留残。来年七十身犹健，容膝归欤亦易安。眼底胸中稍放宽，超然何肯惑荣观。馀年早已知天命，古道谁堪共岁寒。驿使寄梅心独远，禅师分芋口无残。十诗说尽登临意，我但徐行步步安。
用夹谷子括吴山晚眺韵十首·其一
作者：方回
朝代：元
体裁：古风

湖共江宽更海宽，遥天纵玩复横观。雅知山对吟肩瘦，未怯霜欺醉面寒。感召丰登饶粒食，抚摩瘦敝起彫残。生灵百万俱高枕，公亦官清梦寐安。
用夹谷子括吴山晚眺韵十首·其七
作者：方回
朝代：元
体裁：古风

荡荡天宽眼亦宽，区区笑尔井中观。帆来狗国毛人远，楼倚牛郎织女寒。迅速年华榆燧改，槁枯世味蔗滓残。绝怜棺粪纷纷梦，未必槐安果是安。
用夹谷子括吴山晚眺韵十首·其三
作者：方回
朝代：元
体裁：古风

梯天直上俯平宽，故国繁华尚可观。西子有船春色去，伍员无庙暮涛寒。九原事往人难问，四序功成岁又残。米贱酒平慰迟暮，巢林聊得一枝安。
用夹谷子括吴山晚眺韵十首·其九
作者：方回
朝代：元
体裁：古风

极目无穷六合宽，仰天如以浑仪观。日躔箕斗逢长至，月宿奎娄届大寒。肘后方多难却老，杯中物到莫留残。来年七十身犹健，容膝归欤亦易安。
用夹谷子括吴山晚眺韵十首·其五
作者：方回
朝代：元
体裁：古风

泰伯封疆四望宽，胜将吴越旧书观。苧罗山下春才到，麋鹿台边沼已寒。不有采香专怙宠，可能尝胆便除残。今年木德临心宿，重见家家衽席安。
用夹谷子括吴山晚眺韵十首·其八
作者：方回
朝代：元
体裁：古风

情知新国用刑宽，坐致湖山复旧观。浙右谁非三世宦，江南终不十分寒。钱王陌上花犹好，苏小门前柳未残。革故鼎新谁料得，举安天下胜偏安。
用夹谷子括吴山晚眺韵十首·其六
作者：方回
朝代：元
体裁：古风

一锥无地百弓宽，万事须分两眼观。仙子楼居凌倒景，野人卉服耐奇寒。金钗玉斝春帷满，黄卷青灯晓漏残。兴废荣枯手翻覆，几家能遣子孙安。
用夹谷子括吴山晚眺韵十首·其十
作者：方回
朝代：元
体裁：古风

眼底胸中稍放宽，超然何肯惑荣观。馀年早已知天命，古道谁堪共岁寒。驿使寄梅心独远，禅师分芋口无残。十诗说尽登临意，我但徐行步步安。
用夹谷子括吴山晚眺韵十首·其四
作者：方回
朝代：元
体裁：古风

抖擞羁怀强自宽，时登吴阜一閒观。陆机不作莼羹在，雷焕无踪剑气寒。倏忽池台荒草合，等閒歌舞落花残。兴亡生死真常在，命要深知分要安。
用康庆之韵约同陆仁重游问政山
作者：方回
朝代：元
体裁：古风

落叶卷秋原，斜日照荒草。我所思兮山中人，餐松辟谷修仙道。将旄相印本无心，一蓑尚喜收身早。袖有长生度世方，玉杵玄霜倩谁捣。白云三耳真人家，涧霜不死菖蒲华。笑挹诸公葛陂杖，同驾老龙穿碧霞。颠歌狂舞酒酣时，一洗万古兴亡悲。九万里风排阖归，茫茫六合黄尘飞。
用韵谢史山长德秀招饮醉甚
作者：方回
朝代：元
体裁：五言律诗

日困公家酒，身浮似片云。扶归忘路远，鼾卧过宵分。真是杯中圣，殊非鬲上醺。老饕何可数，合作送穷文。
用韵谢湖州总管李才甫附周汉东寄声
作者：方回
朝代：元
体裁：七言律诗

文章太守与谁游，山水江南第一州。试向清风明月内，得非与可子瞻不。生徒时喜高轩过，英俊多蒙□□□。冷掾能言修学事，殿堂新葺更书楼。
用韵送唐师善归九仙二首
作者：方回
朝代：元

杞菊先生误作州，归来谁复与同游。蓑衣正可眠牛背，肉食终非相虎头。欲起黄陈分宇宙，能穿草树憩深幽。相看不用多言说，须向拈花笑处求。李长庚愿识荆州，马伏波今愧少游。古道直能胶凤觜，官身焉取烂羊头。苦心文字雕奇劂，遁世林峦擅僻幽。鹤竹蜂花有家法，唐瓢更向外人求。
用韵送唐师善归九仙二首·其一
作者：方回
朝代：元
体裁：七言律诗

杞菊先生误作州，归来谁复与同游。蓑衣正可眠牛背，肉食终非相虎头。欲起黄陈分宇宙，能穿草树憩深幽。相看不用多言说，须向拈花笑处求。
用韵送唐师善归九仙二首·其二
作者：方回
朝代：元
体裁：七言律诗

李长庚愿识荆州，马伏波今愧少游。古道直能胶凤觜，官身焉取烂羊头。苦心文字雕奇劂，遁世林峦擅僻幽。鹤竹蜂花有家法，唐瓢更向外人求。
甲午元日
作者：方回
朝代：元
体裁：七言绝句

端平甲午臣八岁，甲午今年又一周。六十八年多少事，几人已死一人留。
甲子雨
作者：方回
朝代：元
体裁：古风

紫阳元日得晴日，晓鹊声边骈贺客。玉梅烂漫照椒觞，尽我真珠红一石。祁山山下初立春，马上送迎逢故人。故人挈榼藉芳草，啼鸟游丝天气新。吟鞭转入西江路，宝月欲圆碧霄暮。南方战罢闻者喜，尽道上元仍甲子。卒然军兴由盗兴，千里无烟况有灯。鸡犬逃生且未暇，上元之雨吾何憎。万马还营速须早，放与田家蚕麦好。甲子之雨恐不可，听彼谣言愁杀我。
甲申元日
作者：方回
朝代：元
体裁：七言律诗

春光几度九十日，人寿都卢一百年。老圃地宽花富贵，醉乡天阔酒神仙。谁能晚节消閒福，时喜新诗得警联。晓色欲红拜元造，炉熏一炷鹊声前。
甲申生日
作者：方回
朝代：元
体裁：七言律诗

劬劳永感正关情，厚意殷勤荷友生。隔日移庖成剧醉，终朝攲枕困馀酲。略加芎煮香苏饮，少著盐庖苦荬羹。数首诗词懒酬和，杜门止酒始神清。
画观世音赞
作者：方回
朝代：元
体裁：四言诗

□见呻吟，我砭我针。人有此心，即观世音。
留丹阳三日苦寒戏为短歌
作者：方回
朝代：元
体裁：古风

自从书云入嘉平，一月间无三日晴。大雪二十五六日，漫天塞地冰峥嵘。吴江渡桥意颇快，吕城争堰心还惊。丹阳古县暮落牵，冻人欲死无人行。夜投孤店风更紧，燃草不烟灯灭影。北人下马惊相问，自古江南无此冷。求薪不可炭更难，仆御告馁衾裯单。我生南土六十二，自古江南无此寒。卧不脱衣袍带断，湿靴破袜泥裤绽。焉得闺人呵手缝，可向谁家借针线。船路不通驿路泥，田家闭户如鸡栖。推车荷担唤不去，宁煨藁秸烹糠粞。可以我而返不如，乾坤浩荡岁云暮。岂无拥炉画灰处，焉用遑遑问征路。
留吴田霜崖吴居士宅予仲女许其孙姻
作者：方回
朝代：元

众山环如规，中有一川水。山腴翠树圆，水洁玉石峙。居人近百家，耕馀习文史。此翁独能诗，早充宾贡士。平生宦情薄，一试仓庾氏。中年厌兵革，肥遁白云里。时时吟一篇，自教孙与子。满屋读书声，万事不到耳。问途访幽居，曲折十馀里。麦天小雨霁，初夏风日美。远迓携饮壶，剧谈并宴几。门帖句句佳，字画亦劲伟。尽出名画挂，频共高阁倚。烹煎茗笋良，饤饾蔬果旨。鼓吹聒深夜，酒酣未容起。寒薄攀华盛，两姓合嘉礼。东床向志学，骨相良可喜。积德贻后人，方兴未云已。发禀济青黄，垂绅曳朱紫。天人幽显间，施报有兹理。略窥宅边园，培芳茂花卉。黄莺殆无数，白鸥不知几。山茶及岩桂，叶叶瑩如洗。间气钟人物，吾故卜诸此。老夫托姻好，悠远自此始。定当继朱陈，何但誇孔李。
留杭近三年得去赋不可不出城
作者：方回
朝代：元
体裁：古风

不可不出城，顽躯百无病。不可不出城，老眼亦何净。第一脱俗尘，最便于野性。第二井不咸，所至水可饮。第三鱼价贱，第四酒味胜。第五无火惊，第六无灯禁。第七航船歌，欸乃亦可听。尔曹居城中，小屋如败甑。臭秽之所蒸，面面环厕圊。五更闻丧鼓，骨肉付烟烬。巧伪以为生，语无一可信。妇女狐媚繁，商贾狙诈竞。天下不皆然，杭城为特甚。我今才出城，七美一朝并。眺望心神清，眠卧魂魄定。空阔水云间，孰谓雪风劲。寄语城中人，何时免闂阱。不可不出城，所以发兹咏。
留钱塘十二年
作者：方回
朝代：元
体裁：七言律诗

一纪钱塘去未能，寒梅凉菊暑天冰。春风七宝山头寺，夜雨三茅阁上灯。和靖不生无隐士，道潜如在可诗僧。大船相聚惟歌舞，小舫渔翁采芡菱。
留题槃隐高士王子由书斋
作者：方回
朝代：元
体裁：七言律诗

万宇横陈碧瓦齐，浓岚淡霭总诗题。隔江烟树窗中细，过海风樯槛外低。琴仅可弦星半缺，壁应欲画雪新泥。《南华》卧读两三卷，犹喜晴檐日未西。
病中夜思
作者：方回
朝代：元
体裁：五言律诗

垂及七旬叟，行将三伏时。归期秋未定，病势夜尤危。眼困终难寐，心明尚可医。阴寒伺阳燠，间隙不容丝。
病后夏初杂书近况十首
作者：方回
朝代：元

含桃豌豆喜尝新，罂粟花边已送春。岂谓单衣挥扇手，仍为败絮拥炉身。唾壶甫换痰仍满，药贴多誇料不真。火热冰寒但绝欲，世间疫疠本无神。怯寒重著旧绵裘，已见盆栽坼绛榴。自厌一春常服药，忽惊半月不梳头。画评懒与痴儿辨，诗序难禁晚进求。带砺有盟犹未保，当时谁识种瓜侯。骎骎七十保馀龄，鱼眼无眠夜夜醒。魂梦不迷神女雨，形容欲似老人星。参同契注房中术，归去来辞座右铭。却笑空王太肤浅，张皇浪说八师经。客楼卧病过花时，老态如狂复似痴。甚欲不餐烟火食，颇能时赋草茅诗。馀生自晓寸关尺，他日谁传髓骨皮。少许青梅倾斗酒，心醒貌醉尔焉知。初扫蚕今欲茧时，无朝无暮雨垂垂。渔家长价蓑衣贵，种户流涎麦饭迟。跬步过从难跋涉，等閒脱著系安危。肉芝石髓身中有，可向山灵遽朵颐。六年三潦困馀黎，谁识他年旧浙西。靡有孑遗何可忽，不知归去果安之。属方理屋又闻漏，垂欲出门仍畏泥。家在穷山乱云外，自惭无策救儿饥。今年春夏极穷忙，日检医书校药方。甫得木瓜治膝肿，又须荆芥沐头疡。一生辛苦身多病，四至平和脉尚强。寿及龟堂老睦守，不难万首富诗囊。富儿肥马跃雕鞍，同伴何由识木兰。拄杖扶携元未老，交床随逐本无官。三叉路口人心异，百尺楼头客眼寒。黠鬼老狐足妖怪，架中閒摘旧书看。妙年刚谓世无愁，汗漫猖狂万里游。梦里讲经天竺国，醉中横笛岳阳楼。散花女已无踪矣，老树精今尚在不。咋舌噬脐更摇手，颜瓢曾瑟外何求。一切牵缠断孟劳，何金为带紫为袍。老从杨柳樱桃去，醉肯螟蛉蜾蠃豪。共庆龙从乾五会，谁工雉食鼎三膏。折腰彭泽不归去，未必东坡肯和陶。
病后夏初杂书近况十首·其一
作者：方回
朝代：元
体裁：古风

含桃豌豆喜尝新，罂粟花边已送春。岂谓单衣挥扇手，仍为败絮拥炉身。唾壶甫换痰仍满，药贴多誇料不真。火热冰寒但绝欲，世间疫疠本无神。
病后夏初杂书近况十首·其七
作者：方回
朝代：元
体裁：古风

今年春夏极穷忙，日检医书校药方。甫得木瓜治膝肿，又须荆芥沐头疡。一生辛苦身多病，四至平和脉尚强。寿及龟堂老睦守，不难万首富诗囊。
病后夏初杂书近况十首·其三
作者：方回
朝代：元
体裁：古风

骎骎七十保馀龄，鱼眼无眠夜夜醒。魂梦不迷神女雨，形容欲似老人星。参同契注房中术，归去来辞座右铭。却笑空王太肤浅，张皇浪说八师经。
病后夏初杂书近况十首·其九
作者：方回
朝代：元
体裁：古风

妙年刚谓世无愁，汗漫猖狂万里游。梦里讲经天竺国，醉中横笛岳阳楼。散花女已无踪矣，老树精今尚在不。咋舌噬脐更摇手，颜瓢曾瑟外何求。
病后夏初杂书近况十首·其二
作者：方回
朝代：元
体裁：古风

怯寒重著旧绵裘，已见盆栽坼绛榴。自厌一春常服药，忽惊半月不梳头。画评懒与痴儿辨，诗序难禁晚进求。带砺有盟犹未保，当时谁识种瓜侯。
病后夏初杂书近况十首·其五
作者：方回
朝代：元
体裁：古风

初扫蚕今欲茧时，无朝无暮雨垂垂。渔家长价蓑衣贵，种户流涎麦饭迟。跬步过从难跋涉，等閒脱著系安危。肉芝石髓身中有，可向山灵遽朵颐。
病后夏初杂书近况十首·其八
作者：方回
朝代：元
体裁：古风

富儿肥马跃雕鞍，同伴何由识木兰。拄杖扶携元未老，交床随逐本无官。三叉路口人心异，百尺楼头客眼寒。黠鬼老狐足妖怪，架中閒摘旧书看。
病后夏初杂书近况十首·其六
作者：方回
朝代：元
体裁：古风

六年三潦困馀黎，谁识他年旧浙西。靡有孑遗何可忽，不知归去果安之。属方理屋又闻漏，垂欲出门仍畏泥。家在穷山乱云外，自惭无策救儿饥。
病后夏初杂书近况十首·其十
作者：方回
朝代：元
体裁：古风

一切牵缠断孟劳，何金为带紫为袍。老从杨柳樱桃去，醉肯螟蛉蜾蠃豪。共庆龙从乾五会，谁工雉食鼎三膏。折腰彭泽不归去，未必东坡肯和陶。
病后夏初杂书近况十首·其四
作者：方回
朝代：元
体裁：古风

客楼卧病过花时，老态如狂复似痴。甚欲不餐烟火食，颇能时赋草茅诗。馀生自晓寸关尺，他日谁传髓骨皮。少许青梅倾斗酒，心醒貌醉尔焉知。
病因饮致
作者：方回
朝代：元
体裁：五言律诗

痰锁封喉管，疮钉突齿龈。猥勤无算爵，肯顾不赀身。未即容殂谢，徒令受楚辛。果能深避地，何敢妄尤人。
病稍愈戏书三十韵
作者：方回
朝代：元
体裁：古风

药滓弃盛钵，药贴堆满案。药价殊不廉，药效一何缓。身昔未病时，饮啖百无惮。一病半月馀，食味等土炭。昼睡反多夜，夕呻每彻旦。席硬骨加痛，衾垢肤转汗。三更渴吻急，强起揭书幔。灯晕大如盆，故作红碧烂。年今五十九，溘死讵足叹。先君抱幽愤，较兹减三算。杜梅两诗老，声价百代冠。享寿仅及此，官职亦云漫。又如同学生，何止夭阏半。中道或无成，万事春凌泮。老我幸已多，苟脱兵火难。剥肤极朘削，糊口就退愞。造物屡见赦，得失互惊惋。未容遽朽腐，更遣足忧患。假如即不起，游魂去常干。殓具无可陈，襄事孰与赞。二儿寓邻州，两月消息断。何时捐别业，理舟抵归岸。人生良艰哉，受此世缘绊。抢榆及抟风，各各凭羽翰。至灵可不如，外攻乏中捍。自非有仙骨，宁免寒暑锻。彭殇终同途，颜蹠匪殊贯。形凝靡不销，气聚会有散。达者悟斯理，卢胡一笑粲。排闷写心谣，治命实非乱。
病酒良苦
作者：方回
朝代：元
体裁：五言排律

一醉几于死，人疑呕出肝。渴烧唇舌破，毒搅胃肠酸。寝不知雷响，愁偏怯雨寒。狎徒闻必哂，医叟疗应难。冰水差能咽，糜羹屡废餐。从今对花处，止可啜茶看。
癸巳元日年六十七
作者：方回
朝代：元
体裁：七言律诗

生平矻矻短檠窗，晚节灰心殢酒缸。百岁三分新过二，十行一目旧无双。又惊客枕听春雨，即合归舟上浙江。未必樊迟劣颜子，故应学稼胜为邦。
癸巳生日二首
作者：方回
朝代：元

夜来终日雨如倾，晓起楼头喜渐晴。血气衰微吾道胜，欲心死绝此身生。一区宅愧先人业，万首诗垂后世名。蚊喙收声蛙不吠，忽闻邻柳送啼莺。倚楼历历算行藏，艰阻颠危暗自伤。垂近七旬天所借，孰怜三岁父云亡。岭南蛊毒千山雾，燕北毡寒六月霜。殿榜郡符皆画饼，空馀骨痛似金疮。
癸巳生日二首·其二
作者：方回
朝代：元
体裁：七言律诗

倚楼历历算行藏，艰阻颠危暗自伤。垂近七旬天所借，孰怜三岁父云亡。岭南蛊毒千山雾，燕北毡寒六月霜。殿榜郡符皆画饼，空馀骨痛似金疮。
癸未九日
作者：方回
朝代：元
体裁：七言律诗

芙蓉一雨烂枝繁，篱落纷披菊满园。岁月少恩寒事迫，乾坤多难老身存。酒逢我辈何拘节，山在吾家不出门。高可常登亦常醉，独能此日与销魂。
癸未至节以病晚起走笔戏书纪事排闷十首
作者：方回
朝代：元

遇节何其窘，治家乃尔难。谷生舂苦碎，薪贵灶嫌宽。病体危狼狈，时情畏触蛮。拥衾闻客至，强整旧衣冠。屋少未成宅，地宽聊作园。吾能甘菜食，或颇送花根。莳喜阳坡暖，浇怜冻井温。丁宁三径客，缓步惜苔痕。忍事宁生瘿，今谁似我能。缺钱分灶婢，赊米乞庵僧。恶语闻皆恕，凡诗见亦称。平生楼百尺，非复旧陈登。此老谁能画，蒙头一破巾。有杯常设客，无局不饶人。仆醉邻翁怒，儿啼乳媪嗔。佯聋付一笑，莫漫耗精神。老子家风旧，从来节是常。糟姜三盏酒，桕烛一炉香。今岁适多病，吾儿犹异乡。十分无意绪，檐雨晓淋浪。贫家无节物，何况此荒城。村妓闻来贺，山翁懒出迎。头疡连耳肿，夜雨杂风鸣。政尔堪高卧，床香菊枕成。重报莺花信，谁司铁炭权。更经三度节，即满六旬年。豪动书千纸，穷难致一钱。不忧无穴葬，惟喜有诗传。家人簪珥旧，草草亦梳妆。雪几茶花雅，风炉柿叶香。乃翁时自笑，此辈讵吾量。免贺俱休拜，新正一并偿。古道古君子，今于何处求。每闻栀马箠，不虑檗驴鞦。贾药全多伪，医钱卒易酬。头岑姑止酒，或恐自然瘳。云无可书者，泥屦隔墙声。小市扃虚肆，荒庖绝美烹。流涎淮蟹紫，入梦海柑赪。莫殢闭关卦，兵戈商不行。
癸未至节以病晚起走笔戏书纪事排闷十首·其一
作者：方回
朝代：元
体裁：古风

遇节何其窘，治家乃尔难。谷生舂苦碎，薪贵灶嫌宽。病体危狼狈，时情畏触蛮。拥衾闻客至，强整旧衣冠。
癸未至节以病晚起走笔戏书纪事排闷十首·其七
作者：方回
朝代：元
体裁：古风

重报莺花信，谁司铁炭权。更经三度节，即满六旬年。豪动书千纸，穷难致一钱。不忧无穴葬，惟喜有诗传。
癸未至节以病晚起走笔戏书纪事排闷十首·其三
作者：方回
朝代：元
体裁：古风

忍事宁生瘿，今谁似我能。缺钱分灶婢，赊米乞庵僧。恶语闻皆恕，凡诗见亦称。平生楼百尺，非复旧陈登。
癸未至节以病晚起走笔戏书纪事排闷十首·其九
作者：方回
朝代：元
体裁：古风

古道古君子，今于何处求。每闻栀马箠，不虑檗驴鞦。贾药全多伪，医钱卒易酬。头岑姑止酒，或恐自然瘳。
癸未至节以病晚起走笔戏书纪事排闷十首·其二
作者：方回
朝代：元
体裁：古风

屋少未成宅，地宽聊作园。吾能甘菜食，或颇送花根。莳喜阳坡暖，浇怜冻井温。丁宁三径客，缓步惜苔痕。
癸未至节以病晚起走笔戏书纪事排闷十首·其五
作者：方回
朝代：元
体裁：古风

老子家风旧，从来节是常。糟姜三盏酒，桕烛一炉香。今岁适多病，吾儿犹异乡。十分无意绪，檐雨晓淋浪。
癸未至节以病晚起走笔戏书纪事排闷十首·其八
作者：方回
朝代：元
体裁：古风

家人簪珥旧，草草亦梳妆。雪几茶花雅，风炉柿叶香。乃翁时自笑，此辈讵吾量。免贺俱休拜，新正一并偿。
癸未至节以病晚起走笔戏书纪事排闷十首·其六
作者：方回
朝代：元
体裁：古风

贫家无节物，何况此荒城。村妓闻来贺，山翁懒出迎。头疡连耳肿，夜雨杂风鸣。政尔堪高卧，床香菊枕成。
癸未至节以病晚起走笔戏书纪事排闷十首·其十
作者：方回
朝代：元
体裁：古风

云无可书者，泥屦隔墙声。小市扃虚肆，荒庖绝美烹。流涎淮蟹紫，入梦海柑赪。莫殢闭关卦，兵戈商不行。
癸未至节以病晚起走笔戏书纪事排闷十首·其四
作者：方回
朝代：元
体裁：古风

此老谁能画，蒙头一破巾。有杯常设客，无局不饶人。仆醉邻翁怒，儿啼乳媪嗔。佯聋付一笑，莫漫耗精神。
登上竺兴福寺新阁五首
作者：方回
朝代：元

狮子峰高侧见巅，怒飞危欲堕檐前。千松万竹阑干畔，瘦骨秋寒似雪天。面面峰峦杰阁新，好山借我倚栏身。商量壁记留名易，未是题诗第一人。跳过西湖万万重，半天蓬鬓洗松风。自惭不得留终日，又向船中入市中。乳窦峰前路不穷，穿林踰岭浙江通。紫阳山雨钓台月，消得潮头几信风。燕蛰蜂瘖菊始开，秋凉入骨病堆豗。吟僧欲约山中宿，后夜须携絮被来。
登上竺兴福寺新阁五首·其一
作者：方回
朝代：元
体裁：七言绝句

狮子峰高侧见巅，怒飞危欲堕檐前。千松万竹阑干畔，瘦骨秋寒似雪天。
登上竺兴福寺新阁五首·其三
作者：方回
朝代：元
体裁：七言绝句

跳过西湖万万重，半天蓬鬓洗松风。自惭不得留终日，又向船中入市中。
登上竺兴福寺新阁五首·其二
作者：方回
朝代：元
体裁：七言绝句

面面峰峦杰阁新，好山借我倚栏身。商量壁记留名易，未是题诗第一人。
登上竺兴福寺新阁五首·其五
作者：方回
朝代：元
体裁：七言绝句

燕蛰蜂瘖菊始开，秋凉入骨病堆豗。吟僧欲约山中宿，后夜须携絮被来。
登上竺兴福寺新阁五首·其四
作者：方回
朝代：元
体裁：七言绝句

乳窦峰前路不穷，穿林踰岭浙江通。紫阳山雨钓台月，消得潮头几信风。
登屋东山作
作者：方回
朝代：元
体裁：古风

我生篾拘束，萍梗堕游宦。迟暮齿发落，归来岁已晏。□□一纪前，罢官避谗讪。故人为买地，诛茅偃岩涧。忍饥苦不坚，浪出蹈忧患。缪遭千骑拥，动阅万甲擐。亦尝排九阊，稍纳小臣谏。途穷事已去，运尽泪空潸。狼虎恣吞噬，鬼蜮肆亵嫚。岂料全性命，复此莳葵苋。坏屋如敝衣，随意补破绽。北檐著马槽，南墙葺羊栈。东山一何高，癖习喜登覸。荒蹊乏耘丁，褰裳现■骭。百谷锁密雾，秋阳一除铲。聚落草树分，耕畬冈陂间。凄其寒事迫，天意欲过雁。蕴隆兹可虑，旨蓄焉所办。曰予本窭士，枯淡少小惯。但恐涸辙鱼，生望绝罩汕。赀用傥粗给，终老寄衰慢。不然弃去之，七泽钓葭薍。蛟龙无定宅，麒麟不受豢。眯目埃堁儿，孰能判真赝。
登秀山至半而还有怀宾旸
作者：方回
朝代：元
体裁：七言律诗

拥书终日汗如浆，试上崔嵬觅晚凉。忽喜孤烟支拄杖，偶逢平石寘绳床。十年世事头须白，六月江城草树苍。莫尽山颠且山半，待携诗友共清觞。
登高临大江
作者：方回
朝代：元
体裁：古风

客思忽不乐，登高临大江。风湍睇遥席，云岫思幽窗。淮蒌昔未茁，庐瀑今已淙。我本休官人，曷为栖是邦。中肠有所思，所思渺天末。戎徼融古雪，波浪日以阔。西从巴硖下，南与洞庭合。身无黄鹄翅，九疑不可越。宿负子钱急，岁收南亩稀。儿女望我还，岂不歌式微。彷佛汉阳树，突兀吴王矶。佳音或跫然，未忍轻言归。邻墙善蓍翁，盍往决咎吉。鬼神素所昧，忠信讵云忒。聚粮别里门，业已掉臂出。小俟麦风凉，马蹄患不疾。
白云山房次韵马道士虚中三首
作者：方回
朝代：元

閒愁不断连天远，浊醪快似并州剪。兴亡得丧横胸中，冰消雪释春风转。我本不学抱朴翁，何脩致此丹砂容。服食呼吸能还童，不如但饮琉璃钟。宝莲山南屡簪聚，醉乡不省归来处。东邻西舍姓名谁，但记门前大樗树。意所欲往路无远，暖韭早梅政堪剪。相逢不少酒一杯，大胜能成丹九转。争席者谁斯薪翁，何至帖奉鱼军容。我一山仆君一童，亦无蛾眉间歌钟。忽如云散倏萍聚，无何有乡是归处。寄声为谢黄面仙，焉用七重围宝树。霜净天空心共远，一缕游丝无可剪。欲识人间真道人，眼近红尘念头转。历历落落一秃翁，取数过多邴曼容。从今教子为牧童，岂复敢望铭鼎钟。閒朋冷友时相聚，方寸不无暗合处。谷神玄牝要深知，钓竿须拂珊瑚树。
白云山房次韵马道士虚中三首·其一
作者：方回
朝代：元
体裁：古风

閒愁不断连天远，浊醪快似并州剪。兴亡得丧横胸中，冰消雪释春风转。我本不学抱朴翁，何脩致此丹砂容。服食呼吸能还童，不如但饮琉璃钟。宝莲山南屡簪聚，醉乡不省归来处。东邻西舍姓名谁，但记门前大樗树。
白云山房次韵马道士虚中三首·其三
作者：方回
朝代：元
体裁：古风

霜净天空心共远，一缕游丝无可剪。欲识人间真道人，眼近红尘念头转。历历落落一秃翁，取数过多邴曼容。从今教子为牧童，岂复敢望铭鼎钟。閒朋冷友时相聚，方寸不无暗合处。谷神玄牝要深知，钓竿须拂珊瑚树。
白云山房次韵马道士虚中三首·其二
作者：方回
朝代：元
体裁：古风

意所欲往路无远，暖韭早梅政堪剪。相逢不少酒一杯，大胜能成丹九转。争席者谁斯薪翁，何至帖奉鱼军容。我一山仆君一童，亦无蛾眉间歌钟。忽如云散倏萍聚，无何有乡是归处。寄声为谢黄面仙，焉用七重围宝树。
白云李处士于大樗下筑小庵用题王子由书斋韵赋之
作者：方回
朝代：元
体裁：七言律诗

天地元知一指齐，樗庵小小架榱题。故应懒散身常健，孰谓昂藏意未低。神气自调丹鼎火，仙班不藉紫芝泥。落成此老来酣饮，酬爵端容据席西。
白土道中
作者：方回
朝代：元
体裁：五言律诗

雪后江南路，新晴野日浓。车舆通旅客，篱落聚村僮。澌解波□□，泥乾土未松。吾家有春酒，归斸故园菘。
白水寺
作者：方回
朝代：元
体裁：五言律诗

壁画暗金刚，无人犬吠堂。翠苔千古润，玉水一寻方。尘路云蒸火，阴林石凝霜。仙凡元不远，咫尺异炎凉。
白茅道中
作者：方回
朝代：元
体裁：五言律诗

世故时时异，年华物物新。溪声添夜雨，麦事待晴春。草棘扃空户，岩崖伏冻人。问言何至此，征骑往来频。
百忧
作者：方回
朝代：元
体裁：五言律诗

病骨真如削，耕畴已尽捐。终随万形弊，何用百忧煎。常肯事如意，恐无诗可传。屈伸判成败，吾亦听之天。
皇甫巨川父年八十八母年八十四歌
作者：方回
朝代：元
体裁：古风

屈二指兮郎罢九秩，虽则九秩兮髯犹如漆。梁之郊兮黍稷栉栉，父曰儿归兮吾督汝铚。加六算兮圣善九旬，虽则九旬兮发犹未银。汴之水兮鲂鲤鳞鳞，母曰儿归兮我甘汝珍。夫妇偕老兮古无此比，父母俱存兮今谁其拟。禄养于南兮云胡不善，汴梁言还兮昼锦乐只。二老有子兮又有孙，寿且康兮施及后昆。逮老及彭兮永贞厥根，泽诗薰书兮益大宁斋翁之门。
真定路教授鹿泉李君丁亥五月十二日巳时生紫阳虚叟方回丁亥五月十一日巳时生相遇旅邸同登酒楼各出新诗遂成老友
作者：方回
朝代：元
体裁：七言律诗

邂逅相逢两秃翁，亥年巳月巳时同。偶先一日敢争长，各及七旬俱固穷。尘世谁能吟鬓白，少年莫笑醉颜红。累朝南北兴亡事，合徵公为太史公。
石头田
作者：方回
朝代：元
体裁：古风

昼欲求一淘，有灶无灶烟。夜欲求一榻，有屋无屋椽。历历数百里，无人居道边。问言何至此，我亦为恍然。江西走荆蜀，行行三十年。铃卒递羽檄，贩夫骈担肩。观国上秀士，奉使骤达官。车马或相遇，往往皆衣冠。后陇竹未断，前坡花已妍。入肆欲美酒，既醉不问钱。是时鬓如漆，浩歌无忧端。岂谓再至此，满颐霜雪攒。寻觅旧题壁，脱落迷榛菅。乾淳老前辈，间有数字完。昔时所见人，往往沉重泉。翕张孰移斡，隆替更变迁。云暧淡竹岭，雨昏石头田。我仆既已惰，我马复不前。慷慨一以思，古有行路难。难更莫如今，怀古空永叹。
石门市
作者：方回
朝代：元
体裁：五言律诗

村村篱落似，慈竹密如云。鬨市千家聚，康庄五郡分。连门香白酒，倚户粲红裙。今日寻荒店，无薪给午饙。
碧桃花
作者：方回
朝代：元
体裁：七言绝句

一种玄都旧种花，谁将缟雪换蒸霞。群仙醉啖瑶池果，况核曾封白玉砂。
示长儿存心
作者：方回
朝代：元
体裁：古风

我家歙山下，不满五顷田。捐弃已过半，岂不为子钱。兵甲跨江海，喧豗踰十年。零落殆万卷，荒凉馀数椽。借使尽售之，事亦关诸天。平生鄙货殖，黄金散如烟。孰知两鬓雪，枯肠几不饘。无忧恐难老，故遣百虑煎。乐者未必寿，死返在我先。属有客语我，法当营冢阡。儿曹勿过计，葬穴自有缘。只鸡可以祭，故絮亦足缠。但戒效俚俗，佛事徒喧阗。文公有家礼，夙已书诸篇。父贫至累子，能不心恻然。揣量内无愧，视世差独贤。囊中了无物，积稿诗三千。讵敢望放翁，至有万首传。严陵所寓屋，稍已割东偏。邻翁觅菜地，更当乞西壖。今我欲裹粮，一汎涛江船。永谢麟阁梦，宁垂鼋鼎涎。故人傥相济，匪伊归棹旋。紫阳政自佳，携汝追群仙。
社前一日用中秋夜未尽韵
作者：方回
朝代：元

清晨视园树，槁叶脱梧槚。邻家馈彘肉，里巷作秋社。报赛有故常，民俗其敢罢。勾龙得无羞，土毛旱欲赭。贫家节□常，素不徼福嘏。又况禁酒严，罄室覆老瓦。两男隔邻郡，久未泛归槎。小儿及二女，嬉戏粗娅姹。叫啼索梨栗，短裳或露胯。乃翁老钝极，久困谗口哆。下体毒痔漏，中脘痼症瘕。舂秫裹青箬，杵臼亦旋假。意以娱幼稚，鲜欢类炙輠。东墙掘小池，南荣续前厦。明旦宜鸠匠，窘局笑穷？。排闷赋此作，鄙俚愧不雅。
社后复晴
作者：方回
朝代：元
体裁：七言律诗

无租犹欲望丰年，岂不差于酤籴便。浪说岁星守南斗，略微社雨润秋田。异哉古语俱难信，老矣馀生益自怜。已近重阳更晴旱，潘郎佳句亦虚传。
社后己未始雨酒边书
作者：方回
朝代：元
体裁：古风

今年五月梅，昼夜雨不止。及兹七八月，一旱乃如此。古言了无验，社公饮旧水。岂其世俗移，难复论常理。里门分内竟，谁记戊与己。诘朝始霢霂，渐作霈然喜。破靴行荒园，沙泥濡足指。蕉扇戴头归，声类钓蓬底。有田谷不登，无田吾何耻。荷锄莳蔬者，告谓土润咫。芙蓉一二开，红蓼乱纷委。木落楼阁出，风物甚清美。偶兹樽酒具，小醉亦可尔。土木愚顽姿，颓然隐吟几。天地万古悠，微躯一稊蚁。区区曷足云，后当知此士。
祁门界
作者：方回
朝代：元
体裁：五言律诗

辛苦营花圃，他乡过一春。马兼人并老，仆笑主何贫。尚忆桃符改，俄惊麦饭新。吾州才入望，山色碧无尘。
离婺源过古荐注口张村三渡遂登五岭
作者：方回
朝代：元
体裁：古风

卧闻邻客晓先发，亦束寝衣辞旅榻。急雨顿止风稍动，空山微凉路不滑。溪流向西吾适东，舟渡者三更横纵。人心最险天自易，左路欲穷须右通。蚕放三眠大麦熟，含桃烂红豌豆绿。野次思之不可致，七日菜食市无肉。南山之北归去来，摘菊剪韭手所栽。说诗命酒花当开，焉用拾是登崔嵬。
离骚九歌图
作者：方回
朝代：元
体裁：古风

正则灵均皇揆余，屈子文章古所无。我尝痛饮读□□，□乃复览九歌图。九歌根源何所自，羲文周孔易□□。□□坤马中孚鹤，鼎虎革豹未济狐。载鬼一车豕负涂，先张之弧后说弧。奇奇怪怪浩以博，湘累取以为范模。东皇太一九霄下，百灵护驾飞龙趋。云中之君俨帝服，眇视四海翔天衢。尧女舜妃两婵娟，想见当年泣苍梧。大少司命尾东君，倏来忽逝纷驰驱。河伯白鼋弭英辅，山鬼赤□□□□。桂酒椒浆奠瑶玉，鼓迎箫送鸾凤舆。佳人在望□□□，□君不见心踌躇。采芳馨兮日将暮，有所思兮甘糜躯。吾王不寤蛾眉嫉，知心惟有寡女媭。一士葬鱼亡楚国，而况他日秦坑儒。我诗颇似贾谊赋，敬吊先生空嗟吁。
秀亭秋怀十五首
作者：方回
朝代：元

高台何巍巍，远眄千里道。长夏绝游朋，荒径丰茂草。菑翳一以剪，秋意豁幽抱。能赋昔为谁，今死骨已槁。魂兮果何之，言语空媚好。我欲有所酌，适值樽中燥。焉得瓢天浆，伊人共倾倒。痴痴谁氏子，昼夜安以偷。其人一何乐，惟我攒百忧。忧者谓速朽，顽骨病复瘳。乐当必老寿，顾已归山丘。饥生支床龟，饱死豺虎俦。天道匪易测，人事谅难筹。生死吾不知，及辰为兹游。天欲兴苍姬，一家三圣人。扶持用礼乐，行苇于焉臻。有国八百年，终亦化为秦。末俗誇神仙，吐故以纳新。彭门讫有冢，瀛洲浩无津。羽衣还缑山，举家不得亲。君幸有美酒，何不频沾唇。秋风西北来，一夕几万里。湛湛长江枫，落叶逝流水。自非贞劲草，颜色槁欲死。时当蛰蛟龙，么么况蝼蚁。塞墐非不可，旨蓄焉所恃。空褚乏裳衣，敝絮谁与理。阳春何日还，悲哉远游子。一室局户牖，古籍勤讨删。郁郁忽不乐，扶杖登东山。莽苍何所极，秋色天地间。我欲出尘世，黄鹤无由攀。忧端从空来，嵂矹未易宣。意阔步武窄，四顾尽险艰。不如复我所，陶此灵府闲。宣父老于行，苦辛定六艺。至今峨冕旒，万国奉蒸祭。当时困在陈，粒粟不能致。宰割诸侯王，重瞳气盖世。烧纪不啻虱，烹周仅若彘。焉知千金首，乃为马童利。此口酒可浇，是事可以置。一针落大海，万古无还期。纤纤刺绣女，断肠终尔思。物重干将去，心愿精卫为。邻妪适有此，殷勤来献之。铦锋贯綵缕，缝纫实所宜。匪妾旧时物，怆然双泪垂。如何大丈夫，忘恩忽如遗。积闷何可遣，高峰上云端。水南彼何所，缥渺浮孤烟。郁塞树木古，深幽窗户妍。一楫往从之，岂无凌波船。绝景未易写，良朋求亦难。独往或兴尽，空叩林下关。不若遥相望，聊寄吾意焉。登高见佳句，意会无非诗。顾视不即收，顷刻已失之。老树踞崖石，腹空犹有皮。顾此有何好，爱玩频嗟咨。侍者一童子，髧如枯发垂。从我仅一饱，万事无所知。岂不亦怪我，徘徊将奚为。乐莫乐登高，亦复悲莫悲。乐兮携佳人，樽酒相追随。惨惨古戍暮，烟寒秋角吹。悲从此中起，孤游偶臻兹。城南百尺楼，前是未有之。城外两三冢，新葬复是谁。往者已足鉴，百世悬可知。家富敌万乘，吾尝见其人。生死握国柄，不复如人臣。自谓磐石安，扫灭随埃尘。岂不恃狙诈，政用祸尔身。尔身一腐鼠，原野何足陈。歌姬事别主，画堂生荆榛。我叹匪为此，遗祸殃齐民。去年醉家山，有菊馀千本。客中今亡是，所至草苯䔿。凉风迫九月，暇日上崖巘。野芳一二卉，亦足撷婉娩。焉所得美酒，慰此岁年晚。市荒苦贵籴，庖凊强疏饭。薄暮归空斋，聊与蠹帙偃。茫茫六合间，孰是身自由。贫贱不遑安，故迫口腹谋。万事已云足，心火炎不休。朝服寒食散，夜梦郁仪楼。鄙哉齐公子，泪下雍门周。万世一陶叟，浩歌归故丘。有酒醉即眠，无酒亦不求。薜荔络奇石，芙蓉艳荒垣。寓目信所之，行行陟秋原。南州八九月，已凉仍复暄。林树略改色，沙湍才减痕。忆在朔漠日，疲马风尘奔。夜汲长城窟，晓涉滦河源。老身冻欲死，其劳不可言。老怀幸无事，何用知秋风。团团乌桕树，一叶垂殷红。为此有所感，长吟敲虚空。城市了在目，心隔云万重。燕席鼓吹急，游骑呵殿雄。亦各适尔适，扰扰尘堁中。焉知天地外，有此颓然翁。
秀亭秋怀十五首·其一
作者：方回
朝代：元
体裁：古风

高台何巍巍，远眄千里道。长夏绝游朋，荒径丰茂草。菑翳一以剪，秋意豁幽抱。能赋昔为谁，今死骨已槁。魂兮果何之，言语空媚好。我欲有所酌，适值樽中燥。焉得瓢天浆，伊人共倾倒。
秀亭秋怀十五首·其七
作者：方回
朝代：元
体裁：古风

一针落大海，万古无还期。纤纤刺绣女，断肠终尔思。物重干将去，心愿精卫为。邻妪适有此，殷勤来献之。铦锋贯綵缕，缝纫实所宜。匪妾旧时物，怆然双泪垂。如何大丈夫，忘恩忽如遗。
秀亭秋怀十五首·其三
作者：方回
朝代：元
体裁：古风

天欲兴苍姬，一家三圣人。扶持用礼乐，行苇于焉臻。有国八百年，终亦化为秦。末俗誇神仙，吐故以纳新。彭门讫有冢，瀛洲浩无津。羽衣还缑山，举家不得亲。君幸有美酒，何不频沾唇。
秀亭秋怀十五首·其九
作者：方回
朝代：元
体裁：古风

登高见佳句，意会无非诗。顾视不即收，顷刻已失之。老树踞崖石，腹空犹有皮。顾此有何好，爱玩频嗟咨。侍者一童子，髧如枯发垂。从我仅一饱，万事无所知。岂不亦怪我，徘徊将奚为。
秀亭秋怀十五首·其二
作者：方回
朝代：元
体裁：古风

痴痴谁氏子，昼夜安以偷。其人一何乐，惟我攒百忧。忧者谓速朽，顽骨病复瘳。乐当必老寿，顾已归山丘。饥生支床龟，饱死豺虎俦。天道匪易测，人事谅难筹。生死吾不知，及辰为兹游。
秀亭秋怀十五首·其五
作者：方回
朝代：元
体裁：古风

一室局户牖，古籍勤讨删。郁郁忽不乐，扶杖登东山。莽苍何所极，秋色天地间。我欲出尘世，黄鹤无由攀。忧端从空来，嵂矹未易宣。意阔步武窄，四顾尽险艰。不如复我所，陶此灵府闲。
秀亭秋怀十五首·其八
作者：方回
朝代：元
体裁：古风

积闷何可遣，高峰上云端。水南彼何所，缥渺浮孤烟。郁塞树木古，深幽窗户妍。一楫往从之，岂无凌波船。绝景未易写，良朋求亦难。独往或兴尽，空叩林下关。不若遥相望，聊寄吾意焉。
秀亭秋怀十五首·其六
作者：方回
朝代：元
体裁：古风

宣父老于行，苦辛定六艺。至今峨冕旒，万国奉蒸祭。当时困在陈，粒粟不能致。宰割诸侯王，重瞳气盖世。烧纪不啻虱，烹周仅若彘。焉知千金首，乃为马童利。此口酒可浇，是事可以置。
秀亭秋怀十五首·其十
作者：方回
朝代：元
体裁：古风

乐莫乐登高，亦复悲莫悲。乐兮携佳人，樽酒相追随。惨惨古戍暮，烟寒秋角吹。悲从此中起，孤游偶臻兹。城南百尺楼，前是未有之。城外两三冢，新葬复是谁。往者已足鉴，百世悬可知。
秀亭秋怀十五首·其十一
作者：方回
朝代：元
体裁：古风

家富敌万乘，吾尝见其人。生死握国柄，不复如人臣。自谓磐石安，扫灭随埃尘。岂不恃狙诈，政用祸尔身。尔身一腐鼠，原野何足陈。歌姬事别主，画堂生荆榛。我叹匪为此，遗祸殃齐民。
秀亭秋怀十五首·其十三
作者：方回
朝代：元
体裁：古风

茫茫六合间，孰是身自由。贫贱不遑安，故迫口腹谋。万事已云足，心火炎不休。朝服寒食散，夜梦郁仪楼。鄙哉齐公子，泪下雍门周。万世一陶叟，浩歌归故丘。有酒醉即眠，无酒亦不求。
秀亭秋怀十五首·其十二
作者：方回
朝代：元
体裁：古风

去年醉家山，有菊馀千本。客中今亡是，所至草苯䔿。凉风迫九月，暇日上崖巘。野芳一二卉，亦足撷婉娩。焉所得美酒，慰此岁年晚。市荒苦贵籴，庖凊强疏饭。薄暮归空斋，聊与蠹帙偃。
秀亭秋怀十五首·其十五
作者：方回
朝代：元
体裁：古风

老怀幸无事，何用知秋风。团团乌桕树，一叶垂殷红。为此有所感，长吟敲虚空。城市了在目，心隔云万重。燕席鼓吹急，游骑呵殿雄。亦各适尔适，扰扰尘堁中。焉知天地外，有此颓然翁。
秀亭秋怀十五首·其十四
作者：方回
朝代：元
体裁：古风

薜荔络奇石，芙蓉艳荒垣。寓目信所之，行行陟秋原。南州八九月，已凉仍复暄。林树略改色，沙湍才减痕。忆在朔漠日，疲马风尘奔。夜汲长城窟，晓涉滦河源。老身冻欲死，其劳不可言。
秀亭秋怀十五首·其四
作者：方回
朝代：元
体裁：古风

秋风西北来，一夕几万里。湛湛长江枫，落叶逝流水。自非贞劲草，颜色槁欲死。时当蛰蛟龙，么么况蝼蚁。塞墐非不可，旨蓄焉所恃。空褚乏裳衣，敝絮谁与理。阳春何日还，悲哉远游子。
秀山霜晴晚眺与赵宾旸黄惟月联句
作者：方回
朝代：元

一峰何峥嵘，万象悉匍匐。心包元气并，影立太空独。遥瞻极乾端，俯瞰际坤轴。飘飘凌云身，杳杳送鸿目。挥袖裨八风，开襟吞百渎。醒脾咽醇清，涤髓荡痼俗。斗摘紫垣杓，日攀黄道毂。川令夷若奔，林诃魍魈伏。螺蚌视三神，杯盎阅四隩。参旗摩右肩，昆苑踏左足。营营蚁磨旋，戢戢蜂房簇。膻俎餍前臑，诗瓢悭半菽。历测尊卢年，桴穷沃焦谷。畴非浮点沤，吾亦寄粒粟。气形孰融结，高深谁浚矗。娲皇不能补，共工多事触。飞思腾虚遨，殚精驰迥瞩。浩浩蔑垠涯，浑浑曷边幅。百刻倏汐潮，九行递朏朒。达观等鹏鹪，殊趋殽燕蝠。仙驭鞭虬螭，神驾轨骊騄。寰中无遁照，象外有玄烛。推寻制字苍，究考画卦宓。万变既日滋，百灵遂宵哭。某氏马锡三，何人鳌钓六。底所真蓬瀛，是间自濠濮。佳辰每难值，奇赏讵嫌数。达士多放旷，拘儒例踧蹜。味同侨札交，臭异智辅族。稽首礼初梅，掀髯叫馀菊。节届小大寒，岁得中下熟。野礼讲蜡迎，侲朋阅傩逐。皴肤剥枯藓，瘦发立冻木。青针抽麦麰，绛粒茁樱薁。乌龙特嵯峨，白雁几湾洑。霞谯抹微绡，烟市皱轻縠。画嶂屏横纵，字溪篆直曲。兰非灌能馨，柏岂撼可秃。长冈脩蛇驰，短阜矮鳖缩。一塔耸锥颖，千畦界棋局。冷祠逃鼪鼯，荒冢嚇鸱鵩。汲窟仆桔槔，穫场眠碌碡。橡实翻箨瘦，笋萌认鞭斸。莽啼潜钩辀，篱嚼偃觳觫。樵肩疮长镵，猎臂袒偏裻。相劳声阿邪，力作响蓬扑。闻磬认禅窗，指幡窥佛屋。邃森踰二林，美秀埒三竺。笼影夜龛灯，板声晓堂粥。匪经陆老学，孰识陈尊宿。兵比休虎屯，盗俱就鲸戮。耨镈衍新畬，燧亭隳旧筑。连营释鞞琫，四野竞畚梮。别墅喧榼壶，圜扉静敲朴。今各有缊袍，昔俱无旨蓄。骎骎熙运开，沓沓壮观复。闾阎一烬空，栋宇万础续。货廛富鲍鱐，米市积穜稑。登临恣夷犹，生息赖亭毒。扫阴开晚晴，破冱作春燠。硗畴蹙龟纹，涸浍开瓦卜。昏声沸群鸦，暮色隐孤鹜。店遥旅叱驴，陇隔稚唤犊。鴂谣音哳嘲，偻荷步彳亍。浦溆出渔艇，埼碛泊商舳。僧包侧肩挑，奚囊俯腰束。护舍荒吠狺，投林倦翔速。驿蹄雷铿鍧，野燎星熠煜。警棚报鼕鼕，栖埘呼喌喌。相与忘是非，足堪了昏旭。矧兹瑞六霙，预云宜百谷。狐兔各深藏，蝻蝝靡遗育。潜鱼未拨剌，骇兽或踯躅。倒影已巅崖，馀凌尚丘麓。宿孽芽嫩黄，流澌酝娇绿。联拳一舂锄，格磔双属玉。搯苗揽奇辛，擘蕾嗅幽馥。蛰户咸伺霆，烧痕渐矜曝。审观寒向阑，追念暑尝酷。凉既免炮燖，温又救皲瘃。大化有乘除，胜残无断属。是邦信巍巍，厥闻久昱昱。淮海分扬州，斗牛躔北陆。秦汉会稽吴，隋唐新定睦。户歌楚人骚，家佩桐君录。入笼尽参芝，盈室肯薋菉。辉凤远媒翳，祥麟哂童牿。栋材茂椅桐，跃冶乳镠鋈。贤守宋广平，兴君刘文叔。徵隐屈黈旒，哀茕极膏沐。缅怀解剑耕，遐想负薪鬻。咳唾变兴亡，咄嗟异荣辱。荛夫被儒衣，耕叟辟家塾。道味调漆胶，谊声协敔柷。严范盛蒸尝，轩莱恪尸祝。勃兴畏后生，朋来乐私淑。骈肩长裾曳，比屋短檠读。高科接踵武，雅德棻被服。委巷致聘旌，徒步胹公餗。车引太仆驺，马给上林蓿。岂惟供爪牙，固将倚心腹。文华凌屈宋，武略迈颇牧。袁丝却腐阉，丙吉雪冤狱。差毫别同和，立界辨刚欲。达汝媲稷皋，退吾侪绮角。中焉敛韬略，外也灭表襮。村诂订荄箕，俚授折都郁。四经审钩弦，三秀攻珞琭。处士傲貂绅，侠徒竞鸡鞠。里闾剧华腴，官府务涵霂。喝雉投彩琼，落雕捷鸣骲。高赀轶陶朱，雄辨骋张禄。美酿压郫筒，大烹椎獠犦。舞残金凤攲，歌缓翠蛾蹙。千楼向笛吹，万室陶巾漉。馀尊沾皂隶，残炙饫童仆。遐征罕赍粮，酗寝或枕曲。间尝极备无，一是耻嘑蹴。金彩剪胜幡，沙囊篆符箓。秋枣溲䍧膏，冬稻熬狼臅。城市虽冯扶，郊野尚轩喾。四时务锄耰，千村鸣杼柚。颗粒本牛衣，丝缕出蚕䒼。䌖商何羡闽，药市勿诧蜀。盛年念畴昔，微梦恍忽倏。已知壮心违，未觉老颜恧。久黏簿书黐，幸脱簪冕梏。得与麋鹿群，敢兼熊鱼欲。席珍非待聘，有玉谩韫椟。冥心同子綦，徐步效颜歜。一麾断鹓班，百举阅饩告。仙忝真应宗，诗愧玄英属。亲故焮妖灾，怨雠腾谤讟。字幼窘空空，省躬危毣毣。卑飞类鹪鴳，逸步谢骅骕。庶几便帻幍，焉能事鞲絭。双洪汹奔涛，孤派涩凝瀑。窗徒聚雪萤，袍未释银鹄。之子虞一夔，伊人郑七穆。三足分鼎铛，两锋交箭镞。塼埴冀良陶，粝疏就精凿。诚难角妙染，缪许啐馀莤。狂吟动千字，豪饮辄百斛。墨淡立儿研，杯迟走童趣。自倚大户宽，岂畏险韵复。胆痒生芒棱，唾圆洗尘醭。登山石同憩，临流泉共匊。被褐敌裘绮，羹藜胜粱肉。砖垆煎茱茶，瓦豆饤茈菔。园无迂叟花，亭有醉翁蔌。棕疏摘麈柄，莎软敷狨褥。藤阴皆帷帱，松韵即筇筑。逸兴春空云，耐交岁寒竹。山腴嘬糟狸，海异吮酱鲎。黎斑屑鹧鸪，端眼濯鸲鹆。书穷萧衍评，奕妙王粲覆。生平嗜好迂，我辈友谊笃。矢诗一赓酬，言志双启沃。析理精洛伊，谈史究温涑。望之真堂堂，毛遂岂碌碌。虞初九百篇，方朔三千牍。酸咸糅盐梅，杗桷裁棫朴。论文如有竞，见义每相勖。燕乐思鹿鸣，切磋慕淇澳。公直性所钟，辛勤起常夙。蘖佞请尚方，抨妖官硩簇。扣阍幡屡举，寓直被曾襆。刚肠挫未衰，劲气老弥肃。百粤转沅湘，九河交济泺。魂惊舞波帆，力弱掀淖辐。道异十获禽，理难百中鹄。晞颜宁如愚，尚老且缘督。浮荣等槐蚁，往事付蕉鹿。乐天心自怡，知命頞奚蹙。于野同人亨，勿药无妄福。攀附联瀛登，广胖适沂浴。寄兴本真率，成章仍丰缛。时能一来游，倾箧买醽醁。
秋到
作者：方回
朝代：元
体裁：五言律诗

秋到山居僻，贫无异味尝。擘黄新栗嫩，炊白早籼香。渐减家人病，徐添夜气凉。凭谁理荒秽，篱落菊苗长。
秋后渐凉
作者：方回
朝代：元
体裁：七言绝句

楼东清晓起参旗，火伏三金喜应期。车马尘中犹苦热，故山已是早凉时。
秋夜听雨
作者：方回
朝代：元
体裁：古风

骚骚从何来，高树暗淅沥。飒飒未云已，虚檐微点滴。□□忽遽作，稍疏仍骤密。寒飙寻侑之，浩汹阵马只。□□□□翻，溅泻类朴击。决渠落深沼，鞺鞳激水石。衾薄四体□，□灭百虑寂。闭目观我身，未觉白胜黑。已而悄然静，鸣声惟蟋蟀。质明靸破鞋，满砌落叶湿。
秋大热上七里滩
作者：方回
朝代：元
体裁：古风

吾生所未见，自古恐亦无。秋半不肯凉，赫日炎洪炉。沸湍七里滩，触热乘畏途。坐船汗如浆，况彼牵挽夫。一樯合众力，至数十辈俱。踏竿气欲绝，沙立僵且枯。西瓜足解渴，割裂青瑶肤。焉得大冰盘，沾丐及此徒。侥倖据势位，极意求所娱。愿回君子心，略念小人躯。
秋大热上七里滩
作者：方回
朝代：元
体裁：诗

吾生所未见，自古恐亦无。
秋半不肯凉，赫日炎洪炉。
沸湍七里滩，触热乘畏途。
坐船汗如浆，况彼牵挽夫。
一樯合众力，至数十辈俱。
踏竿气欲绝，沙立僵且枯。
西瓜足解渴，割裂青瑶肤。
焉得大冰盘，沾丐及此徒。
侥幸据势位，极意求所娱。
愿回君子心，略念小人躯。
秋思七言八首
作者：方回
朝代：元

久不作诗诗律废，时须饮酒酒皆悭。翠微云外宣平宅，一棹归欤隐此山。重阳时节黄花近，老子情怀白发新。点检客囊无一物，江湖七十五年身。大庾岭头梅挂月，居庸关外草连天。马牛风古不相及，障雾饕风一梦然。将相共扶黄道日，神仙独隐紫阳山。云深夜注参同契，身在虚无缥缈间。郎官己未老秋崖，丞相庚申老讷斋。己亥□螭竹坡老，吾乡三老挂予怀。早遇鹤山先生子，晚登和义郡王门。静翁道翁两知己，恸哭新坟接旧坟。七旬有二传凶问，九月初三记诞辰。客里偶然逢此日，淮思江望泪痕新。菊殿百花梅第一，重阳节过小春来。年年岁岁身长健，摆去穷愁醉几杯。
秋思七言八首·其一
作者：方回
朝代：元
体裁：七言绝句

久不作诗诗律废，时须饮酒酒皆悭。翠微云外宣平宅，一棹归欤隐此山。
秋思七言八首·其七
作者：方回
朝代：元
体裁：七言绝句

七旬有二传凶问，九月初三记诞辰。客里偶然逢此日，淮思江望泪痕新。
秋思七言八首·其三
作者：方回
朝代：元
体裁：七言绝句

大庾岭头梅挂月，居庸关外草连天。马牛风古不相及，障雾饕风一梦然。
秋思七言八首·其二
作者：方回
朝代：元
体裁：七言绝句

重阳时节黄花近，老子情怀白发新。点检客囊无一物，江湖七十五年身。
秋思七言八首·其五
作者：方回
朝代：元
体裁：七言绝句

郎官己未老秋崖，丞相庚申老讷斋。己亥□螭竹坡老，吾乡三老挂予怀。
秋思七言八首·其八
作者：方回
朝代：元
体裁：七言绝句

菊殿百花梅第一，重阳节过小春来。年年岁岁身长健，摆去穷愁醉几杯。
秋思七言八首·其六
作者：方回
朝代：元
体裁：七言绝句

早遇鹤山先生子，晚登和义郡王门。静翁道翁两知己，恸哭新坟接旧坟。
秋思七言八首·其四
作者：方回
朝代：元
体裁：七言绝句

将相共扶黄道日，神仙独隐紫阳山。云深夜注参同契，身在虚无缥缈间。
秋日
作者：方回
朝代：元
体裁：七言绝句

尽日秋园掩竹扉，小堂临砌坐斜晖。有心觅句无心得，畦叟浇花蚱蜢飞。
秋日古兰花十首
作者：方回
朝代：元

绿叶梢头紫粟攒，离骚经里古秋兰。时人误唤孩儿菊，惟有诗翁解细看。可待清秋菊共芳，春苗夏叶已先香。握兰故事人谁识，夙世庞眉汉署郎。远闻香淡近闻浓，紫穗丝丝吐雪茸。不识幽人殢姝子，儿曹方醉木芙蓉。玉露金风喜乍凉，紫茎绿叶荐秋芳。今年最好中秋月，更著秋兰月下香。大似斯文不遇时，无人采佩世无知。援琴与鼓猗兰操，五百年间一退之。椒浆桂酒蕙蒸殽，学子人能诵楚骚。惟有籍兰无识者，老夫对尔首频搔。纫兰为佩楚忠臣，直道从来不屈身。为报拖金鸣玉者，如君多是折腰人。雪丝松细紫团栾，今代无人识古兰。本草图经川续断，今人误作古兰看。一干一花山谷语，今兰不是古时兰。重阳菊畔千丝紫，隆准曾孙却解看。楚词兰有晦翁注，模写真容本陆玑。不待花开著囊贮，紫茎绿叶可熏衣。
秋日古兰花十首·其一
作者：方回
朝代：元
体裁：七言绝句

绿叶梢头紫粟攒，离骚经里古秋兰。时人误唤孩儿菊，惟有诗翁解细看。
秋日古兰花十首·其七
作者：方回
朝代：元
体裁：七言绝句

纫兰为佩楚忠臣，直道从来不屈身。为报拖金鸣玉者，如君多是折腰人。
秋日古兰花十首·其三
作者：方回
朝代：元
体裁：七言绝句

远闻香淡近闻浓，紫穗丝丝吐雪茸。不识幽人殢姝子，儿曹方醉木芙蓉。
秋日古兰花十首·其九
作者：方回
朝代：元
体裁：七言绝句

一干一花山谷语，今兰不是古时兰。重阳菊畔千丝紫，隆准曾孙却解看。
秋日古兰花十首·其二
作者：方回
朝代：元
体裁：七言绝句

可待清秋菊共芳，春苗夏叶已先香。握兰故事人谁识，夙世庞眉汉署郎。
秋日古兰花十首·其五
作者：方回
朝代：元
体裁：七言绝句

大似斯文不遇时，无人采佩世无知。援琴与鼓猗兰操，五百年间一退之。
秋日古兰花十首·其八
作者：方回
朝代：元
体裁：七言绝句

雪丝松细紫团栾，今代无人识古兰。本草图经川续断，今人误作古兰看。
秋日古兰花十首·其六
作者：方回
朝代：元
体裁：七言绝句

椒浆桂酒蕙蒸殽，学子人能诵楚骚。惟有籍兰无识者，老夫对尔首频搔。
秋日古兰花十首·其十
作者：方回
朝代：元
体裁：七言绝句

楚词兰有晦翁注，模写真容本陆玑。不待花开著囊贮，紫茎绿叶可熏衣。
秋日古兰花十首·其四
作者：方回
朝代：元
体裁：七言绝句

玉露金风喜乍凉，紫茎绿叶荐秋芳。今年最好中秋月，更著秋兰月下香。
秋晚感怀
作者：方回
朝代：元
体裁：七言律诗

脱絺著褐事如何，啬暖饶寒岁易过。□喜晚芳怜早谢，细看园菊验塘荷。风霜天地秋声急，老病心情醉日多。读破少年三万卷，枉将身世堕南柯。
秋晚杂书三十首
作者：方回
朝代：元

煌煌鸡冠花，飞昂丽前轩。异物尚贵少，焉用此卉繁。翰音赋首饰，鸣将雄其群。植物复肖之，天巧讵可原。细视足诡怪，恶多谓宜芟。嗟哉近霜草，十九已不蕃。独兹峙荣艳，岂不胜枯樊。留以伴嘉菊，亦足华我园。屈子悼芙蓉，胡于木末采。谁欤变秋树，水花俨高垲。本非莲藕类，稍稍具姿彩。厥植亦匪贞，朝泽暮已痗。叔世尚浮卉，貌取实故萎。吾庐百昌戕，一二此根在。无奈儿女曹，爱之若芳茝。曾不如荞穄，足用拯疲馁。酒为万有神，菊实百卉仙。敢问神谓何，我肠苦愁煎。此味一濡唇，倏忽千忧捐。仙说又何谓，南阳有其泉。昔人饮芳润，槁项足引年。閒居爱重九，二物心怀旃。秋热寒华迟，家贫时醪悭。屯乖勿深叹，古亦有斯贤。畴昔夏之夜，百虫无不鸣。侵寻迫秋杪，惟有蟋蟀声。微物乏巨喙，寒翅厉酸清。露将化为霜，欲鸣声不成。瓦石有深缝，缄默逃汝生。不然且立死，焉问懒妇惊。天地布肃令，讵别物重轻。岂惟蝼蚁蛰，神龙亦潜形。我观满囷粟，一粟之所充。海鱼千百亿，孕卵与粟同。春菊寸许芽，霜华秋丛丛。误耘或失溉，槁死厥壤童。万物生必成，塞天曾不容。夭阏尽屯厄，宇宙将无空。忍哉锐头辈，不恤地上虫。汉网非少宽，六合无人踪。思诗夜无寐，佳句招不来。不思忽有得，清晨视空阶。昨日所未有，红叶初可枚。小雨过庭菊，一夕粲然开。饥雀噪檐隙，纺车响林隈。百动各有为，此复挂我怀。秋意美初寒，经营一衔杯。炊仆告薪尽，空庖风捲埃。去年归我庐，移菊于邻家。今年灌我畦，百本馀秋华。阅时十二朔，暄凉更韭瓜。逋债之所丛，诋诟纷交加。燃头复割肠，笑口仍呀呀。低价弃薄产，未办充馋拿。忧端如箭来，惟有醉可遮。买酒卖书籍，匹如死天涯。今年初发春，主人饮我酒。借问主人谁，是邦之太守。座中有上客，俨然八十叟。优伎何纷喧，观者拄肱肘。于时梅始华，菊荣倏秋九。此主愤仆诬，逮对以疽踣。此客抱老病，亦复正丘首。人生会皆尔，曷不覆大斗。何以知秋深，衾薄无浓梦。梦断复不眠，寒气夜已纵。幻虚成诸有，谁实神其用。积惨以消之，化工似好弄。东家生育喜，西舍哭泣痛。鸿荒考妣初，万代几宾送。释氏寂灭乐，此理未必中。浩然思无涯，雨鸣鼓钟动。有金当报恩，有剑勿报雠。忘雠不过辱，忘恩禽兽俦。雏乌哺其母，豺獭知献羞。岂伊具人面，曾不畜产侔。鲁叟造化心，笔底天春秋。如彼货与魋，何足私怨尤。千里忽命驾，□予将焉求。为言笃故谊，一饭敢不酬。周诰恶沈湎，礼设萍氏禁。愚夫或败德，贤者故克敬。上有朝廷燕，下有乡党饮。倍食与无算，岂闻起酗竞。但此忘忧物，过嗜足致病。汤剂所不攻，朝窗卧若暝。虽然极困羸，亦未害性命。百病皆不可，病酒差独胜。世运日已季，帝王降而霸。人品亦复然，穷极事狙诈。孟坚列九等，三三以相亚。圣有生而知，愚至不可化。吾谓上上人，老死守田舍。远迹牛豕间，胼胝事耕稼。彼昏慕鼎食，厥价下之下。何待临伏锧，然后发悲咤。昔闻有烈士，哀歌缺唾壶。衰暮心不已，徇名殆忘躯。我老讵复尔，一壑不愿馀。外物百无嗜，惟喜读我书。空樽已绝沥，寒庖仅微蔬。儿啼得非馁，尘编聊自娱。弊庐匪无山，犹兹寄城隅。车马不至处，愿言迁林居。吾年志学初，故已嗜为诗。三霜当六十，无复一黑髭。生事置堕甑，世故愕败棋。独喜五柳作，时时一哦之。□□其犹龙，隐见不可羁。道人结净社，刺史遗酒赀。亲狎□□□，亦不作岸崖。永言想遐䠱，终老茅檐栖。赋诗学渊明，诗固未易及。饮酒慕渊明，酒复罕所得。荒凉数亩园，卜筑未成宅。此或类陶家，秋菊亦可摘。古称士希贤，将无肖厥德。如我于柴桑，往往似其迹。储粟既以瓶，子尤不胜责。有时醉欲吟，坌集索逋客。三岁出瘴岭，弱冠历吴楚。晚涉大漠寒，远吊长城古。失□得谤讟，少乐多辛苦。侵寻四十年，复此守环堵。松楸仅有存，骨肉化为土。岂不登一名，贫甚于父祖。行行荒篱间，寒华粲可数。惟酒足解愁，钱尽不得酤。堂堂陈去非，中兴以诗鸣。吕曾两从橐，残月配长庚。尤萧范陆杨，复振乾淳声。尔后顿寂寥，草虫何薨薨。永嘉有四灵，词工格乃平。上饶有二泉，旨淡骨独清。学子孰取舍，吾非私重轻。极玄虽有集，岂得如渊明。吾家一何奇，奇峰照南窗。是为紫阳山，万木青枞枞。上有出岫云，下有见底江。江清云无心，伴此眉宇厖。诗思忽飞来，时有白鸟双。落日澹秋色，寒沟度枯杠。归欤书屋夜，昏灯剔幽釭。怀人良未远，遁翁生是邦。窃尝评少陵，使生太宗时。岂独魏郑公，论谏垂至兹。天宝得一官，主昏事已危。脱命走行在，穷老拜拾遗。卒坐鲠直去，漂落西南陲。处处苦战斗，言言悲乱离。其间至痛者，莫若八哀诗。我无此笔力，怀抱颇似之。人言太白豪，其诗丽以富。乐府信皆尔，一扫梁隋腐。馀编细读之，要自有朴处。最于赠答篇，肺腑露情愫。何至昌谷生，一一雕丽句。亦焉用玉溪，纂组失天趣。沈宋非不工，子建独高步。画肉不画骨，乃以帝闲故。六经天日月，诸子如四时。史自班以上，语奇文亦奇。踵武蔚宗辈，语有文无之。小宋刊新唐，不悟宵寐规。以艺传李杜，待之无乃卑。他人有遗集，一览不再窥。惟此与韩柳，咀嚼无厌期。侪彼枫落生，吾欲镌此疵。道自汉魏降，裂为文与诗。工诗或拙文，文高诗或卑。香瓯假山序，不妨自一奇。鲥橘多骨核，乃至肆诋訾。恭惟陈无己，此事独兼之。五七掩杜集，千百臻秦碑。四海紫阳翁，归美岂其私。所以此虚叟，取为晚节师。天地亘长有，山川无尽时。人为万物灵，曾靡百年期。尧舜复安在，桀纣亦如兹。魂消骨已朽，是非焉得知。阿瞒营八极，群雄略芟夷。分香何恋恋，终有西陵悲。俗眼乏远瞩，世议多偏私。蝇蚊不待霜，有酒聊自持。子云性滑稽，寓意颂酒德。鸱夷虽胜瓶，岂终无腐日。子反以此毙，孟公卒自贼。万物有中道，盍少循轨则。唐用交州督，畏瘴避远役。抵死坐不饮，如此固为失。北齐有孙生，执笔老敕勒。一夕醉不起，彼亦岂为得。君子食己德，小人食己力。万卷空自读，一钱终不直。使此腹无书，讵可登仕籍。艰难一饭故，展转百忧集。前臑不复梦，归灌畦数席。芋首已足掘，豆荚亦可摘。所烹无不美，自我锄上出。寄谢朵颐人，抱饥幸无戚。我不识渊明，但以菊观之。白露化为霜，百草忽已萎。始见南山松，青青虬龙枝。眷此粲然英，凛有千尺姿。撷菊酹我酒，倚松哦我诗。二物足相配，彷佛齐与夷。遥遥袭世胄，岂无王谢儿。故是芙蓉花，亦得与同时。世称陶谢诗，陶岂谢可比。池草固未彫，阶药已颇绮。如唐号元白，白岂元可拟。中有不同处，要与分朴诡。郑圃赵昌父，颍川韩仲止。二泉岂不高，顾必四灵美。咸潮生姜门，虾蜞以为旨。未若玉山雪，空铛煮荒荠。独吟不愧声，独立不愧影。独行不愧屐，独卧不愧枕。昏昏十日醉，炯炯一夕醒。古瓶插残菊，老碗贮冻茗。三嗅复三漱，浩然万虑屏。节食甘独饥，薄衣耐独冷。狸膏肥粟栗，出穴落匕鼎。此事世接踵，夜坐试独省。三月三十日，唐有穷诗人。惜春不肯拾，共坐夜达晨。此得守岁意，事愚意已神。寸阴以分计，一分直千囷。窃虑假寐顷，倏忽失我春。今此九月晦，虚叟尤酸辛。摇落始云悲，回首忽复陈。讵忍弃菊旧，遽喜迎梅新。游山不必众，邂逅三五人。酌酒不在多，浅深十许巡。高可登即登，不复拘日辰。可饮即与饮，无问刍牧民。九月向十月，丹枫日以新。城东有奇阜，霜寒出嶙峋。一眺鸿背上，啸歌岸风巾。吾虽愧孟嘉，不作桓温宾。
秋晚杂书三十首·其一
作者：方回
朝代：元
体裁：古风

煌煌鸡冠花，飞昂丽前轩。异物尚贵少，焉用此卉繁。翰音赋首饰，鸣将雄其群。植物复肖之，天巧讵可原。细视足诡怪，恶多谓宜芟。嗟哉近霜草，十九已不蕃。独兹峙荣艳，岂不胜枯樊。留以伴嘉菊，亦足华我园。
秋晚杂书三十首·其七
作者：方回
朝代：元
体裁：古风

去年归我庐，移菊于邻家。今年灌我畦，百本馀秋华。阅时十二朔，暄凉更韭瓜。逋债之所丛，诋诟纷交加。燃头复割肠，笑口仍呀呀。低价弃薄产，未办充馋拿。忧端如箭来，惟有醉可遮。买酒卖书籍，匹如死天涯。
秋晚杂书三十首·其三
作者：方回
朝代：元
体裁：古风

酒为万有神，菊实百卉仙。敢问神谓何，我肠苦愁煎。此味一濡唇，倏忽千忧捐。仙说又何谓，南阳有其泉。昔人饮芳润，槁项足引年。閒居爱重九，二物心怀旃。秋热寒华迟，家贫时醪悭。屯乖勿深叹，古亦有斯贤。
秋晚杂书三十首·其三十
作者：方回
朝代：元
体裁：古风

游山不必众，邂逅三五人。酌酒不在多，浅深十许巡。高可登即登，不复拘日辰。可饮即与饮，无问刍牧民。九月向十月，丹枫日以新。城东有奇阜，霜寒出嶙峋。一眺鸿背上，啸歌岸风巾。吾虽愧孟嘉，不作桓温宾。
秋晚杂书三十首·其九
作者：方回
朝代：元
体裁：古风

何以知秋深，衾薄无浓梦。梦断复不眠，寒气夜已纵。幻虚成诸有，谁实神其用。积惨以消之，化工似好弄。东家生育喜，西舍哭泣痛。鸿荒考妣初，万代几宾送。释氏寂灭乐，此理未必中。浩然思无涯，雨鸣鼓钟动。
秋晚杂书三十首·其二
作者：方回
朝代：元
体裁：古风

屈子悼芙蓉，胡于木末采。谁欤变秋树，水花俨高垲。本非莲藕类，稍稍具姿彩。厥植亦匪贞，朝泽暮已痗。叔世尚浮卉，貌取实故萎。吾庐百昌戕，一二此根在。无奈儿女曹，爱之若芳茝。曾不如荞穄，足用拯疲馁。
秋晚杂书三十首·其二十
作者：方回
朝代：元
体裁：古风

人言太白豪，其诗丽以富。乐府信皆尔，一扫梁隋腐。馀编细读之，要自有朴处。最于赠答篇，肺腑露情愫。何至昌谷生，一一雕丽句。亦焉用玉溪，纂组失天趣。沈宋非不工，子建独高步。画肉不画骨，乃以帝闲故。
秋晚杂书三十首·其二十一
作者：方回
朝代：元
体裁：古风

六经天日月，诸子如四时。史自班以上，语奇文亦奇。踵武蔚宗辈，语有文无之。小宋刊新唐，不悟宵寐规。以艺传李杜，待之无乃卑。他人有遗集，一览不再窥。惟此与韩柳，咀嚼无厌期。侪彼枫落生，吾欲镌此疵。
秋晚杂书三十首·其二十七
作者：方回
朝代：元
体裁：古风

世称陶谢诗，陶岂谢可比。池草固未彫，阶药已颇绮。如唐号元白，白岂元可拟。中有不同处，要与分朴诡。郑圃赵昌父，颍川韩仲止。二泉岂不高，顾必四灵美。咸潮生姜门，虾蜞以为旨。未若玉山雪，空铛煮荒荠。
秋晚杂书三十首·其二十三
作者：方回
朝代：元
体裁：古风

天地亘长有，山川无尽时。人为万物灵，曾靡百年期。尧舜复安在，桀纣亦如兹。魂消骨已朽，是非焉得知。阿瞒营八极，群雄略芟夷。分香何恋恋，终有西陵悲。俗眼乏远瞩，世议多偏私。蝇蚊不待霜，有酒聊自持。
秋晚杂书三十首·其二十九
作者：方回
朝代：元
体裁：古风

三月三十日，唐有穷诗人。惜春不肯拾，共坐夜达晨。此得守岁意，事愚意已神。寸阴以分计，一分直千囷。窃虑假寐顷，倏忽失我春。今此九月晦，虚叟尤酸辛。摇落始云悲，回首忽复陈。讵忍弃菊旧，遽喜迎梅新。
秋晚杂书三十首·其二十二
作者：方回
朝代：元
体裁：古风

道自汉魏降，裂为文与诗。工诗或拙文，文高诗或卑。香瓯假山序，不妨自一奇。鲥橘多骨核，乃至肆诋訾。恭惟陈无己，此事独兼之。五七掩杜集，千百臻秦碑。四海紫阳翁，归美岂其私。所以此虚叟，取为晚节师。
秋晚杂书三十首·其二十五
作者：方回
朝代：元
体裁：古风

君子食己德，小人食己力。万卷空自读，一钱终不直。使此腹无书，讵可登仕籍。艰难一饭故，展转百忧集。前臑不复梦，归灌畦数席。芋首已足掘，豆荚亦可摘。所烹无不美，自我锄上出。寄谢朵颐人，抱饥幸无戚。
秋晚杂书三十首·其二十八
作者：方回
朝代：元
体裁：古风

独吟不愧声，独立不愧影。独行不愧屐，独卧不愧枕。昏昏十日醉，炯炯一夕醒。古瓶插残菊，老碗贮冻茗。三嗅复三漱，浩然万虑屏。节食甘独饥，薄衣耐独冷。狸膏肥粟栗，出穴落匕鼎。此事世接踵，夜坐试独省。
秋晚杂书三十首·其二十六
作者：方回
朝代：元
体裁：古风

我不识渊明，但以菊观之。白露化为霜，百草忽已萎。始见南山松，青青虬龙枝。眷此粲然英，凛有千尺姿。撷菊酹我酒，倚松哦我诗。二物足相配，彷佛齐与夷。遥遥袭世胄，岂无王谢儿。故是芙蓉花，亦得与同时。
秋晚杂书三十首·其二四
作者：方回
朝代：元
体裁：古风

子云性滑稽，寓意颂酒德。鸱夷虽胜瓶，岂终无腐日。子反以此毙，孟公卒自贼。万物有中道，盍少循轨则。唐用交州督，畏瘴避远役。抵死坐不饮，如此固为失。北齐有孙生，执笔老敕勒。一夕醉不起，彼亦岂为得。
秋晚杂书三十首·其五
作者：方回
朝代：元
体裁：古风

我观满囷粟，一粟之所充。海鱼千百亿，孕卵与粟同。春菊寸许芽，霜华秋丛丛。误耘或失溉，槁死厥壤童。万物生必成，塞天曾不容。夭阏尽屯厄，宇宙将无空。忍哉锐头辈，不恤地上虫。汉网非少宽，六合无人踪。
秋晚杂书三十首·其八
作者：方回
朝代：元
体裁：古风

今年初发春，主人饮我酒。借问主人谁，是邦之太守。座中有上客，俨然八十叟。优伎何纷喧，观者拄肱肘。于时梅始华，菊荣倏秋九。此主愤仆诬，逮对以疽踣。此客抱老病，亦复正丘首。人生会皆尔，曷不覆大斗。
秋晚杂书三十首·其六
作者：方回
朝代：元
体裁：古风

思诗夜无寐，佳句招不来。不思忽有得，清晨视空阶。昨日所未有，红叶初可枚。小雨过庭菊，一夕粲然开。饥雀噪檐隙，纺车响林隈。百动各有为，此复挂我怀。秋意美初寒，经营一衔杯。炊仆告薪尽，空庖风捲埃。
秋晚杂书三十首·其十
作者：方回
朝代：元
体裁：古风

有金当报恩，有剑勿报雠。忘雠不过辱，忘恩禽兽俦。雏乌哺其母，豺獭知献羞。岂伊具人面，曾不畜产侔。鲁叟造化心，笔底天春秋。如彼货与魋，何足私怨尤。千里忽命驾，□予将焉求。为言笃故谊，一饭敢不酬。
秋晚杂书三十首·其十一
作者：方回
朝代：元
体裁：古风

周诰恶沈湎，礼设萍氏禁。愚夫或败德，贤者故克敬。上有朝廷燕，下有乡党饮。倍食与无算，岂闻起酗竞。但此忘忧物，过嗜足致病。汤剂所不攻，朝窗卧若暝。虽然极困羸，亦未害性命。百病皆不可，病酒差独胜。
秋晚杂书三十首·其十七
作者：方回
朝代：元
体裁：古风

堂堂陈去非，中兴以诗鸣。吕曾两从橐，残月配长庚。尤萧范陆杨，复振乾淳声。尔后顿寂寥，草虫何薨薨。永嘉有四灵，词工格乃平。上饶有二泉，旨淡骨独清。学子孰取舍，吾非私重轻。极玄虽有集，岂得如渊明。
秋晚杂书三十首·其十三
作者：方回
朝代：元
体裁：古风

昔闻有烈士，哀歌缺唾壶。衰暮心不已，徇名殆忘躯。我老讵复尔，一壑不愿馀。外物百无嗜，惟喜读我书。空樽已绝沥，寒庖仅微蔬。儿啼得非馁，尘编聊自娱。弊庐匪无山，犹兹寄城隅。车马不至处，愿言迁林居。
秋晚杂书三十首·其十九
作者：方回
朝代：元
体裁：古风

窃尝评少陵，使生太宗时。岂独魏郑公，论谏垂至兹。天宝得一官，主昏事已危。脱命走行在，穷老拜拾遗。卒坐鲠直去，漂落西南陲。处处苦战斗，言言悲乱离。其间至痛者，莫若八哀诗。我无此笔力，怀抱颇似之。
秋晚杂书三十首·其十二
作者：方回
朝代：元
体裁：古风

世运日已季，帝王降而霸。人品亦复然，穷极事狙诈。孟坚列九等，三三以相亚。圣有生而知，愚至不可化。吾谓上上人，老死守田舍。远迹牛豕间，胼胝事耕稼。彼昏慕鼎食，厥价下之下。何待临伏锧，然后发悲咤。
秋晚杂书三十首·其十五
作者：方回
朝代：元
体裁：古风

赋诗学渊明，诗固未易及。饮酒慕渊明，酒复罕所得。荒凉数亩园，卜筑未成宅。此或类陶家，秋菊亦可摘。古称士希贤，将无肖厥德。如我于柴桑，往往似其迹。储粟既以瓶，子尤不胜责。有时醉欲吟，坌集索逋客。
秋晚杂书三十首·其十八
作者：方回
朝代：元
体裁：古风

吾家一何奇，奇峰照南窗。是为紫阳山，万木青枞枞。上有出岫云，下有见底江。江清云无心，伴此眉宇厖。诗思忽飞来，时有白鸟双。落日澹秋色，寒沟度枯杠。归欤书屋夜，昏灯剔幽釭。怀人良未远，遁翁生是邦。
秋晚杂书三十首·其十六
作者：方回
朝代：元
体裁：古风

三岁出瘴岭，弱冠历吴楚。晚涉大漠寒，远吊长城古。失□得谤讟，少乐多辛苦。侵寻四十年，复此守环堵。松楸仅有存，骨肉化为土。岂不登一名，贫甚于父祖。行行荒篱间，寒华粲可数。惟酒足解愁，钱尽不得酤。
秋晚杂书三十首·其十四
作者：方回
朝代：元
体裁：古风

吾年志学初，故已嗜为诗。三霜当六十，无复一黑髭。生事置堕甑，世故愕败棋。独喜五柳作，时时一哦之。□□其犹龙，隐见不可羁。道人结净社，刺史遗酒赀。亲狎□□□，亦不作岸崖。永言想遐䠱，终老茅檐栖。
秋晚杂书三十首·其四
作者：方回
朝代：元
体裁：古风

畴昔夏之夜，百虫无不鸣。侵寻迫秋杪，惟有蟋蟀声。微物乏巨喙，寒翅厉酸清。露将化为霜，欲鸣声不成。瓦石有深缝，缄默逃汝生。不然且立死，焉问懒妇惊。天地布肃令，讵别物重轻。岂惟蝼蚁蛰，神龙亦潜形。
秋暑家多病者
作者：方回
朝代：元
体裁：五言律诗

酷暑端何物，穷居值此辰。交秋六七月，连病两三人。虚屈名医至，深怜老子贫。婢慵吾亦愧，煮药缺乌薪。
秋风
作者：方回
朝代：元
体裁：五言律诗

剩喜秋风起，空庭老树间。夜凉瞻北斗，晨爽对南山。□□黄花近，今年白羽閒。未妨缺耕敛，尚觉老躯顽。
秋风歌
作者：方回
朝代：元
体裁：古风

君不见七月一日海上风，浙水西东淮水东。盐亭网户十万许，潮头三丈一扫空。高门大屋耸金碧，瞬息浮入龙王宫。官吏军民不知几，肉无肥瘦鱼腹中。纵尸横骨互撑拄，蝇蚋姑嘬鹰鹯同。人家妇女金缠臂，恶少斫之残血红。富商大贾浮巨舶，犀象珠玑誇豪雄。三五百艘□□□，□□纸船纸梢工。善登高树毒蛇满，善泅有蛇缠其躬。□□□家无一口，甚寇屠戮兵战攻。我忆淳熙前辛丑，赤地□□飞蝗虫。江南人才殊未少，南康救荒赖文公。我忆嘉熙□辛丑，西湖涸底舟不通。人肉馒头市肆卖，艮山门潮尧水洪。水旱厄运古来有，皇天得不怜民穷。辛丑定数不可免，愿言少杀神怨恫。七十有五衰病翁，未即就木犹转蓬，侥倖米价不长年岁丰。
种稗叹
作者：方回
朝代：元
体裁：古风

农田插秧秧绿时，稻中有稗农未知。稻苗欲秀稗先出，拔稗饲牛唯恐迟。今年浙西田没水，却向浙东籴稗子。一斗稗子价几何，已直去年三斗米。天灾使然赝胜真，焉得世间无稗人。
种花
作者：方回
朝代：元
体裁：五言律诗

平生无嗜好，有地种花看。万玉梅成列，千金菊作团。秋宜鸿后冷，春惜燕前寒。更喜薰风好，青青笋上竿。
移具饮宾旸宅次韵二首
作者：方回
朝代：元

垂门老柳系青骢，梦里先曾访此翁。谢朓远窗分绝景，郝隆幽腹对晴空。偕来众客无官位，拱立诸郎有父风。我寓秀山十年矣，草堂始得一樽同。六桥花絮骤嘶骢，岂料如今两鬓翁。痛饮竹林真得计，望尘金谷总成空。吾庐寂静专云岫，公屋宽凉傲暑风。东下西还俱未定，不妨时许笑言同。
移具饮宾旸宅次韵二首·其一
作者：方回
朝代：元
体裁：古风

垂门老柳系青骢，梦里先曾访此翁。谢朓远窗分绝景，郝隆幽腹对晴空。偕来众客无官位，拱立诸郎有父风。我寓秀山十年矣，草堂始得一樽同。
移具饮宾旸宅次韵二首·其二
作者：方回
朝代：元
体裁：古风

六桥花絮骤嘶骢，岂料如今两鬓翁。痛饮竹林真得计，望尘金谷总成空。吾庐寂静专云岫，公屋宽凉傲暑风。东下西还俱未定，不妨时许笑言同。
稚虎
作者：方回
朝代：元
体裁：古风

槛车二稚虎，舁者过墙外。犬何自知之，怖慄窜墙内。万物各有气，遥感不待对。玉宝潜地底，九霄露光怪。一夫全其神，山灵百妖退。矧乃重华时，济济夔龙会。
立夏五首
作者：方回
朝代：元

吾家正对紫阳山，南向宜添屋数间。百岁十分已过八，只消无事守穷閒。齐侯北海楚南海，匹马扁舟我过之。一事略如陆务观，囊中真有万篇诗。说与江湖故旧知，不曾得句未为诗。一更一至五更五，半是搔头不寐时。路过偏岭暑风凉，草色连天七寸长。无限牛羊无树木，青青六月地椒香。南华六祖老卢能，宇宙千灯复万灯。佛法平生吾不信，神交一二老诗僧。
立夏五首·其一
作者：方回
朝代：元
体裁：七言绝句

吾家正对紫阳山，南向宜添屋数间。百岁十分已过八，只消无事守穷閒。
立夏五首·其三
作者：方回
朝代：元
体裁：七言绝句

说与江湖故旧知，不曾得句未为诗。一更一至五更五，半是搔头不寐时。
立夏五首·其二
作者：方回
朝代：元
体裁：七言绝句

齐侯北海楚南海，匹马扁舟我过之。一事略如陆务观，囊中真有万篇诗。
立夏五首·其五
作者：方回
朝代：元
体裁：七言绝句

南华六祖老卢能，宇宙千灯复万灯。佛法平生吾不信，神交一二老诗僧。
立夏五首·其四
作者：方回
朝代：元
体裁：七言绝句

路过偏岭暑风凉，草色连天七寸长。无限牛羊无树木，青青六月地椒香。
立夏明日行园无客五首
作者：方回
朝代：元

衲朝裌暮午衫单，始觉春归不再寒。些子幽花三两亩，霎时啼鸟百千般。世情落落全相背，诗律平平略放宽。连日饮徒偶焉往，自炊香薤五盘餐。春来何啻酒千瓶，百日醺醺一日醒。朱笔点诗垂欲困，黄鹂啼树急须听。沾沙不湿收微雨，倚柱无言立小亭。芒屦犒僮人一緉，为耘恶草莫教青。尚欠佳篇与送春，祇缘醉卧动经旬。偶无载酒相过客，始是吟诗自在人。喜见笋芽穿瓦石，都忘雨点渍衣巾。园林全赖东风力，莫道南风便有神。爱栽竹树爱栽花，新筑船轩傍石斜。古庙炷香知某客，半山摇扇望吾家。閒看红袖穿林去，可著冰纨作画誇。说似渠侬应未信，诗翁烦恼政如麻。葺圃疏畦日荷锄，六旬老叟尚何图。卧床迫夏犹毡褥，宴几经春只药炉。群窃花枝相侮易，合携竹杖与驱除。千金万卷皆捐弃，更有心情计较渠。
立夏明日行园无客五首·其一
作者：方回
朝代：元
体裁：古风

衲朝裌暮午衫单，始觉春归不再寒。些子幽花三两亩，霎时啼鸟百千般。世情落落全相背，诗律平平略放宽。连日饮徒偶焉往，自炊香薤五盘餐。
立夏明日行园无客五首·其三
作者：方回
朝代：元
体裁：古风

尚欠佳篇与送春，祇缘醉卧动经旬。偶无载酒相过客，始是吟诗自在人。喜见笋芽穿瓦石，都忘雨点渍衣巾。园林全赖东风力，莫道南风便有神。
立夏明日行园无客五首·其二
作者：方回
朝代：元
体裁：古风

春来何啻酒千瓶，百日醺醺一日醒。朱笔点诗垂欲困，黄鹂啼树急须听。沾沙不湿收微雨，倚柱无言立小亭。芒屦犒僮人一緉，为耘恶草莫教青。
立夏明日行园无客五首·其五
作者：方回
朝代：元
体裁：古风

葺圃疏畦日荷锄，六旬老叟尚何图。卧床迫夏犹毡褥，宴几经春只药炉。群窃花枝相侮易，合携竹杖与驱除。千金万卷皆捐弃，更有心情计较渠。
立夏明日行园无客五首·其四
作者：方回
朝代：元
体裁：古风

爱栽竹树爱栽花，新筑船轩傍石斜。古庙炷香知某客，半山摇扇望吾家。閒看红袖穿林去，可著冰纨作画誇。说似渠侬应未信，诗翁烦恼政如麻。
立春日马上遇黄国宝应犀
作者：方回
朝代：元

连宵好梦频，二喜集佳辰。晓霁逢春日，山深遇故人。立谈询近事，小酌叩荒邻。暮宿东松寺，吟眸处处新。十载乱离频，何知有此辰。翩跹果下马，突兀眼中人。野店春盘共，僧房夜榻邻。吾宗老仙伯，题墨尚如新。
立春日马上遇黄国宝应犀·其一
作者：方回
朝代：元
体裁：五言律诗

连宵好梦频，二喜集佳辰。晓霁逢春日，山深遇故人。立谈询近事，小酌叩荒邻。暮宿东松寺，吟眸处处新。
立春日马上遇黄国宝应犀·其二
作者：方回
朝代：元
体裁：五言律诗

十载乱离频，何知有此辰。翩跹果下马，突兀眼中人。野店春盘共，僧房夜榻邻。吾宗老仙伯，题墨尚如新。
立春日马上遇黄国宝应犀次前韵谢袁提学及其弟府判二首·其一
作者：方回
朝代：元
体裁：五言律诗

公家贤伯仲，似是晋机云。黄卷丁年共，青灯午夜分。望风初魄动，饮德更心醺。自合登台省，官犹类广文。
立秋
作者：方回
朝代：元
体裁：七言律诗

斗杓忽又指西楼，我独何为此滞留。多事心情人转老，荒城风雨夜争秋。一蓑屡费渔樵梦，杯酒难湔宇宙愁。好趁微凉便归去，豆花篱落荻花洲。
立秋
作者：方回
朝代：元
体裁：诗

暑赦如闻降德音，一凉欢喜万人心。虽然未便梧桐落，终是相将蟋蟀吟。初夜银河正牛女，诘朝红日尾觜参。朝廷欲觅玄真子，蟹舍渔蓑烟雨深。
立秋久无诗
作者：方回
朝代：元
体裁：七言律诗

三伏厌厌病欲萎，可能秋后尚无诗。连宵急雨凉如洗，贪寐衰翁醉不知。药饵谁精寸关尺，文章空说斗牛箕。西斋池上堪逃暑，木落吾将信所之。
立秋病中再赋
作者：方回
朝代：元
体裁：七言律诗

乱蛬号蝉孰赏音，汝吟岂似我能吟。风声雨气凉秋夜，世故时情病客心。烂醉无求甘老死，菊花有约合山林。一庵异日归何处，万叠寒云未觉深。
筑城谣
作者：方回
朝代：元
体裁：古风

从军去筑城，不如困长征。从军去掘堑，不如鏖血战。古今征战立奇功，貂蝉多出兜鍪中。徒教力尽锸与杵，主将策勋士卒苦。君不见每调一军役百室，一日十人戕六七。草间髑髅饲蝼蚁，主将言逃不言死。
简张中白
作者：方回
朝代：元
体裁：七言律诗

畴昔兵兴岂料今，朱幡犹忆对青衿。棠郊自愧无遗爱，芹泮遥知有好音。练水招予归旧隐，锦峰输子擅清吟。岂无樽酒能娱客，黄浦门头一再斟。
简赵宾旸
作者：方回
朝代：元
体裁：七言律诗

书生豪侠味终酸，诗客颠狂骨本寒。趋就坦夷非不欲，屈蟠老硬亦良难。故将军已编民伍，冷广文犹齿学官。何处浊醪谋一斗，能来相送上严滩。
简郑高士二首
作者：方回
朝代：元

忆昔西湖北，闲寻隐士庐。水滨维舴艋，屋角认棕榈。红出仙人酒，黄披老氏书。写真元有约，隔岁定何如。再见湖东岸，迁居傍废城。鹭群窥钓石，荷气馥棋枰。歉岁难羁旅，泥途厌步行。幽怀徯清话，岂不向君倾。
简郑高士二首·其一
作者：方回
朝代：元
体裁：五言律诗

忆昔西湖北，闲寻隐士庐。水滨维舴艋，屋角认棕榈。红出仙人酒，黄披老氏书。写真元有约，隔岁定何如。
简郑高士二首·其二
作者：方回
朝代：元
体裁：五言律诗

再见湖东岸，迁居傍废城。鹭群窥钓石，荷气馥棋枰。歉岁难羁旅，泥途厌步行。幽怀徯清话，岂不向君倾。
索云叔新茶
作者：方回
朝代：元
体裁：七言绝句

谷雨已过又梅雨，故山犹未致新茶。清风两腋玉川句，三百团应似太誇。
紫荆花
作者：方回
朝代：元
体裁：七言绝句

疏枝坚瘦骨为皮，忽迸红英簇紫蕤。娇女乍看齿生液，分明茜糁缀饧枝。
红云亭即事五首
作者：方回
朝代：元

一行城外路，事事胜城中。是处稻争绿，谁家莲忽红。深篱幽户闭，小水暗渠通。独坐谋诗句，何人识此翁。游观不在大，但取意疏恢。积雨欣初霁，閒人偶独来。目随新句转，萍殿去凫开。无酒胜于酒，移时再茗杯。三十馀年事，千纷复万纭。战尘飞白羽，花事梦红云。园契更为主，州符阅几君。池声送今古，犹似旧时闻。江湖垂老死，天地忽风尘。岂不多华屋，何曾属主人。此亭聊著眼，数口仅容身。鸡犬桑麻里，侯王愧小民。池塘通涧水，篱落护柴门。昔在承平日，谁知化育恩。艰危多死徙，侥倖或生存。予亦间关久，频来憩此村。
红云亭即事五首·其一
作者：方回
朝代：元
体裁：五言律诗

一行城外路，事事胜城中。是处稻争绿，谁家莲忽红。深篱幽户闭，小水暗渠通。独坐谋诗句，何人识此翁。
红云亭即事五首·其三
作者：方回
朝代：元
体裁：五言律诗

三十馀年事，千纷复万纭。战尘飞白羽，花事梦红云。园契更为主，州符阅几君。池声送今古，犹似旧时闻。
红云亭即事五首·其二
作者：方回
朝代：元
体裁：五言律诗

游观不在大，但取意疏恢。积雨欣初霁，閒人偶独来。目随新句转，萍殿去凫开。无酒胜于酒，移时再茗杯。
红云亭即事五首·其五
作者：方回
朝代：元
体裁：五言律诗

池塘通涧水，篱落护柴门。昔在承平日，谁知化育恩。艰危多死徙，侥倖或生存。予亦间关久，频来憩此村。
红云亭即事五首·其四
作者：方回
朝代：元
体裁：五言律诗

江湖垂老死，天地忽风尘。岂不多华屋，何曾属主人。此亭聊著眼，数口仅容身。鸡犬桑麻里，侯王愧小民。
红蔷薇花
作者：方回
朝代：元
体裁：七言绝句

月桂金沙各斗春，蔷薇红透更精神。虽然面似佳人笑，满体锋铓解刺人。
约客未至偶书
作者：方回
朝代：元
体裁：七言律诗

一半溪梅点绿苔，妖红移向小桃开。稍晴欲暖春犹嫩，解赏能吟客肯来。少顷焉知千万古，吾曹难少两三杯。嘶骢未到柴门静，蛱蝶双飞去又回。
约端午到家复不果赋吴体
作者：方回
朝代：元
体裁：七言律诗

略无一点南来风，日日褰裳泥雨中。端午到家复失约，良辰阙酒非真穷。世情故宜俗眼白，时事不改戎葵红。三年为客可归矣，亦念儿曹思乃翁。
纸窗
作者：方回
朝代：元
体裁：七言绝句

梅水仙花插古铜，纸窗通日不通风。天香何假龙涎爇，地暖无劳兽炭烘。
细省
作者：方回
朝代：元
体裁：五言律诗

细省浮生理，宜令寸地宽。老兼无病少，閒欲不贫难。远极山逾好，晴初雪更寒。聚奎几卿相，谁解胜陈抟。
细雨
作者：方回
朝代：元
体裁：五言律诗

云无又有之，细亦不毫丝。未许迎眸数，才容洒面知。积能成树滴，散忽被风吹。野烧痕初动，春鞭政要诗。
续苦雨行二首
作者：方回
朝代：元

龙至六爻为亢龙，三三为九其数穷。三日为霖今九日，便晴田事亦无及。全吴富庶推第一，谁信杭州无米籴。邻翁耳语某所有，夜持布囊分一斗。老夫但笑不敢嗔，尧九年水无饥民。忆昔壬午杭火时，焚户四万七千奇。焮死暍死横道路，所幸米平民不饥。火灾而止犹自可，大雨水灾甚于火。海化桑田田复海，龙妒裸虫规作醢。定嗔网罟欲取偿，稍借人充鱼鳖馁。
续苦雨行二首·其一
作者：方回
朝代：元
体裁：古风

龙至六爻为亢龙，三三为九其数穷。三日为霖今九日，便晴田事亦无及。全吴富庶推第一，谁信杭州无米籴。邻翁耳语某所有，夜持布囊分一斗。老夫但笑不敢嗔，尧九年水无饥民。
续苦雨行二首·其二
作者：方回
朝代：元
体裁：古风

忆昔壬午杭火时，焚户四万七千奇。焮死暍死横道路，所幸米平民不饥。火灾而止犹自可，大雨水灾甚于火。海化桑田田复海，龙妒裸虫规作醢。定嗔网罟欲取偿，稍借人充鱼鳖馁。
编续集戏书
作者：方回
朝代：元
体裁：七言律诗

朝衣已当酒家钱，更卖山中二顷田。尽听小姬辞别院，单留老马伴残年。假令埋骨终无地，断许知心独有天。一事差强今晚辈，桐江续集又千篇。
缫丝吟
作者：方回
朝代：元
体裁：古风

行役过桑野，适值丝事成。缫者无劳色，缫车无怨声。彼美冶容子，高楼吹玉笙。一夕缺俪偶，愤切含离情。被绮食珍鼎，迭欲生骄盈。蚕妇虽褴缕，君子未可轻。所以不可轻，能保秋霜贞。
美许孝子
作者：方回
朝代：元
体裁：五言律诗

圣善已云远，义方犹此亲。须尝许止药，未老窦郎椿。竹院深床稳，烟庖垢面尘。曾参养曾皙，剩阅舞雩春。
老悔
作者：方回
朝代：元
体裁：七言律诗

前世何知后世长，老年合悔少年狂。即今安在凌烟阁，毕竟无非审雨堂。脚底东西南北路，樽前三万六千场。谪仙落魄人谁识，终许诗名死后香。
老矣
作者：方回
朝代：元
体裁：七言律诗

倚楼开户展青铜，老矣犹能酒面红。浪许满头生寿发，几堪落叶见秋风。每思旧事全如梦，自喜新诗渐不工。棺椁衣衾俱未办，他年何处葬虚翁。
老而健贫而诗自志其喜八首
作者：方回
朝代：元

弱冠至休致，日须成一诗。贫犹常饮客，老幸不招医。节欲无真病，轻财似太痴。此吟得佳句，新买早梅枝。一时诗有思，何待苦吟成。老易惟难健，贫多但少清。藏书终不卖，耽酒别无营。十六年林下，休官万事轻。拙宦知今是，颓颜及古稀。寡言为暖药，微醉当寒衣。空腹蝉当饱，长身鹤肯肥。天容清更健，不省桔槔机。万山读书地，近偶脱烟氛。幸保分膰庙，常营葬骨坟。婿佳殊逸少，儿懒过宗文。忽忆门前月，僧敲醉亦闻。老翁处处有，不健复何为。贫户家家是，能诗始足奇。东坡捐玉带，白傅放杨枝。新有僧相识，时来说易诗。清而贫最乐，健以老何伤。短发蓬加雪，贞心菊耐霜。冻吟乏薪炭，醉卧混衾裳。冰檗怜儿女，年皆四十强。才具虽无用，襟期亦未非。良难营脱粟，谁肯质深衣。为士当知耻，观人不相肥。还家缺车马，犹解步如飞。蹉跎早七旬，老健保清贫。识破元来易，言传恐未真。但能积阴德，焉用出阳神。释怨恩须报，天终相吉人。
老而健贫而诗自志其喜八首·其一
作者：方回
朝代：元
体裁：五言律诗

弱冠至休致，日须成一诗。贫犹常饮客，老幸不招医。节欲无真病，轻财似太痴。此吟得佳句，新买早梅枝。
老而健贫而诗自志其喜八首·其七
作者：方回
朝代：元
体裁：五言律诗

才具虽无用，襟期亦未非。良难营脱粟，谁肯质深衣。为士当知耻，观人不相肥。还家缺车马，犹解步如飞。
老而健贫而诗自志其喜八首·其二
作者：方回
朝代：元
体裁：五言律诗

一时诗有思，何待苦吟成。老易惟难健，贫多但少清。藏书终不卖，耽酒别无营。十六年林下，休官万事轻。
老而健贫而诗自志其喜八首·其五
作者：方回
朝代：元
体裁：五言律诗

老翁处处有，不健复何为。贫户家家是，能诗始足奇。东坡捐玉带，白傅放杨枝。新有僧相识，时来说易诗。
老而健贫而诗自志其喜八首·其八
作者：方回
朝代：元
体裁：五言律诗

蹉跎早七旬，老健保清贫。识破元来易，言传恐未真。但能积阴德，焉用出阳神。释怨恩须报，天终相吉人。
老而健贫而诗自志其喜八首·其六
作者：方回
朝代：元
体裁：五言律诗

清而贫最乐，健以老何伤。短发蓬加雪，贞心菊耐霜。冻吟乏薪炭，醉卧混衾裳。冰檗怜儿女，年皆四十强。
老而健贫而诗自志其喜八首·其四
作者：方回
朝代：元
体裁：五言律诗

万山读书地，近偶脱烟氛。幸保分膰庙，常营葬骨坟。婿佳殊逸少，儿懒过宗文。忽忆门前月，僧敲醉亦闻。
老而健贫而诗自志其喜八首老而健贫而诗自志其喜八首·其三
作者：方回
朝代：元
体裁：五言律诗

拙宦知今是，颓颜及古稀。寡言为暖药，微醉当寒衣。空腹蝉当饱，长身鹤肯肥。天容清更健，不省桔槔机。
老马行
作者：方回
朝代：元
体裁：古风

十年何啻骑千马，望风此马甘为下。老夫与尔共艰难，定非苟且相逢者。忆昔专城鬓欲霜，宇宙茫茫成战场。指呼壮士斩群贼，蹀躞溅血沾靴裳。厩中始与驽骀列，夜夜向风嘶晓月。咆哮跳踯不受鞍，独我乘之心妥帖。韩干曹霸画图同，耳小胸开蹄踣铁。吴堤朝望海门潮，蓟门暮踏燕山雪。黄云衰草出长城，碧眼虬髯逢者惊。百人走驿落喘汗，力追不及犹缓行。痛饮烂醉仍宵征，了无倾侧肩舆平。发雕齿钝两衰暮，重到江南如隔生。我閒解官甘寂寞，尔病良医频灌烙。去年西湖往探梅，雅称是翁俱矍铄。陌上谁家年少郎，千金美妾规紫光。谨营刍豆尚努力，永伴残年田子方。
腊八日未雪不寒
作者：方回
朝代：元
体裁：五言律诗

寒暖违时节，于民有弗堪。岂应今腊八，恰似旧春三。夜□蒸肤汗，朝壶溢唾痰。浑疑北风雪，不肯到江南。
腊月菊
作者：方回
朝代：元
体裁：七言律诗

九日侵寻蜡日徂，金钿尚可泛屠苏。凿冰池畔枝尤劲，栽竹林边蕊不枯。同味迟生新枸杞，齐名久谢旧茱萸。土龙弃我登高侣，端肯趋时媚我无。
自勉
作者：方回
朝代：元
体裁：五言律诗

有路今平坦，无心复怪奇。尽尝艰苦后，始到老成时。细读惊前误，精思决旧疑。端能吾事了，可用此曹知。
自觉二首
作者：方回
朝代：元

还将短鬓受秋风，倏忽炎凉事不同。青史合居人品上，白云肯到市声中。蕙肴兰藉何须饱，芰制荷衣未觉穷。驷马高车足忧患，五湖归作钓鱼翁。忍垢包羞混世尘，胸中无物只天真。平生我亦轻馀子，此日君当恕醉人。钟乳金钗空丧志，鲈鱼莼菜尚知津。中行独复虽差晚，犹与初爻不远邻。
自觉二首·其一
作者：方回
朝代：元
体裁：古风

还将短鬓受秋风，倏忽炎凉事不同。青史合居人品上，白云肯到市声中。蕙肴兰藉何须饱，芰制荷衣未觉穷。驷马高车足忧患，五湖归作钓鱼翁。
自觉二首·其二
作者：方回
朝代：元
体裁：古风

忍垢包羞混世尘，胸中无物只天真。平生我亦轻馀子，此日君当恕醉人。钟乳金钗空丧志，鲈鱼莼菜尚知津。中行独复虽差晚，犹与初爻不远邻。
自觉二首信州道士萧了空坐逝或见其在湘潭总府贰萧公用之为作赞亦自号悟空·其一
作者：方回
朝代：元
体裁：古风

了了了了，空空空空，心肝不在臭皮袋中。想见出神似蝉蜕，可能吸露更餐风。
自释休官之意
作者：方回
朝代：元
体裁：七言律诗

七载休官学老农，间关垂死脱兵锋。折腰早觉身难屈，饶舌悬知世不容。已幸栎阳归旧质，可能稷嗣冀新封。时清犹作茹芝老，杜叟斯言我愿从。
至前偶书
作者：方回
朝代：元
体裁：七言律诗

江南子月已春回，一日堪倾一百杯。朝饭太牢□□□，□窗西子月中梅。閒心自得无穷趣，老气犹誇未尽才。我近八旬经万变，傍观嬉戏小婴孩。
至前写怀
作者：方回
朝代：元
体裁：七言律诗

送分迎至苦匆匆，壁立萧骚肯叹穷。四海交游存想外，十年奔走乱离中。生平不作今人调，尔辈焉知国士风。自觉近诗如死树，傍无枝叶更心空。
至后
作者：方回
朝代：元
体裁：五言律诗

三历推周正，今当七帙开。不应嫌老迫，更用著愁催。酒竭倾浑滓，炉残恋暖灰。故园归去好，移树及春栽。
至后承元煇见和复次韵书病中近况十首
作者：方回
朝代：元

千金营可致，一句得应难。积债真无奈，成诗且自宽。冰皲穷朔漠，火瘴度瓯蛮。不似山中好，归欤遂挂冠。曾被卑辞误，吾尝笑绮园。共欺蛇帝醉，不保橘奴根。病起晴冰破，禅悠冻石温。向来腐馀梦，拂拭了无痕。昔可今恶可，人能我不能。已无换马妾，惟有打门僧。幼妇惭前作，愚公定别称。少狂老方悔，焉用一科登。往事付杯酒，残生馀幅巾。更须占大衍，久已玩同人。犒少佣奴懒，迎迟过客嗔。悔曾迷宦海，素不媚钱神。病无医自愈，餐饭渐如常。懒剔书灯暗，閒挼药纸香。就令穷有鬼，终爱醉为乡。输与诸年少，从军过乐浪。閒居已三载，不忆旧专城。未暇忧饥冻，唯便免送迎。飞花棋上落，幽鸟枕前鸣。寒极如春月，新篘绿酒成。骚坛君肯将，吾敢与争权。风月三千首，江湖四十年。老思骑竹马，穷笑惜苔钱。此味诸人会，遗灯或许传。邻人窥小圃，篱落倚村庄。雪屋晴窗净，山炉燄火香。异花看又数，隙土步频量。拟筑新亭小，如山债未偿。病来诸事懒，于世百无求。古帙蟫吞字，閒鞍鼠断鞦。佳招差可谢，新咏决须酬。耳聩头昏极，君诗到即瘳。剩欲延诸彦，嘤嘤聚友声。尚堪紬古玩，祇愧乏珍烹。君健松髯碧，吾衰瓠顶赪。何当即勿药，环席百杯行。
至后承元煇见和复次韵书病中近况十首·其九
作者：方回
朝代：元
体裁：古风

病来诸事懒，于世百无求。古帙蟫吞字，閒鞍鼠断鞦。佳招差可谢，新咏决须酬。耳聩头昏极，君诗到即瘳。
至后承元煇见和复次韵书病中近况十首·其二
作者：方回
朝代：元
体裁：古风

曾被卑辞误，吾尝笑绮园。共欺蛇帝醉，不保橘奴根。病起晴冰破，禅悠冻石温。向来腐馀梦，拂拭了无痕。
至后承元煇见和复次韵书病中近况十首·其四
作者：方回
朝代：元
体裁：古风

往事付杯酒，残生馀幅巾。更须占大衍，久已玩同人。犒少佣奴懒，迎迟过客嗔。悔曾迷宦海，素不媚钱神。
至后承元辉见和復次韵书病中近况十首·其一
作者：方回
朝代：元
体裁：古风

千金营可致，一句得应难。积债真无奈，成诗且自宽。冰皲穷朔漠，火瘴度瓯蛮。不似山中好，归欤遂挂冠。
至后承元辉见和復次韵书病中近况十首·其一〇
作者：方回
朝代：元
体裁：古风

剩欲延诸彦，嘤嘤聚友声。尚堪紬古玩，祇愧乏珍烹。君健松髯碧，吾衰瓠顶赪。何当即勿药，环席百杯行。
至后承元辉见和復次韵书病中近况十首·其七
作者：方回
朝代：元
体裁：古风

骚坛君肯将，吾敢与争权。风月三千首，江湖四十年。老思骑竹马，穷笑惜苔钱。此味诸人会，遗灯或许传。
至后承元辉见和復次韵书病中近况十首·其三
作者：方回
朝代：元
体裁：古风

昔可今恶可，人能我不能。已无换马妾，惟有打门僧。幼妇惭前作，愚公定别称。少狂老方悔，焉用一科登。
至后承元辉见和復次韵书病中近况十首·其五
作者：方回
朝代：元
体裁：古风

病无医自愈，餐饭渐如常。懒剔书灯暗，閒挼药纸香。就令穷有鬼，终爱醉为乡。输与诸年少，从军过乐浪。
至后承元辉见和復次韵书病中近况十首·其八
作者：方回
朝代：元
体裁：古风

邻人窥小圃，篱落倚村庄。雪屋晴窗净，山炉燄火香。异花看又数，隙土步频量。拟筑新亭小，如山债未偿。